title: Lothar-Günther Buchheim

text: Buchheim vietti lapsuutensa ja nuoruutensa Weimarin lisäksi Rochlitzissa sekä Chemnitzissä. Teini-ikäisenä hän toimi avustajana sanomalehdissä ja vuonna 1933, vasta 15-vuotiaana, hän piti ensimmäisen näyttelyn piirroksistaan.


title: Lothar-Günther Buchheim

text: 1937 viettäessään aikaansa Italiassa hän kirjoitti ensimmäisen kirjansa "Tage und Nächte steigen aus dem Strom. Eine Donaufahrt. ("Days and nights rise from the river. A travel on the Danube.""), jossa hän kertoo kanoottiretkestään Tonavaa pitkin Mustallemerelle. Kirja julkaistiin vuonna 1941.


title: Lothar-Günther Buchheim

text: Hän opiskeli taiteita Dresdenissä sekä Münchenissä ja liittyi vapaaehtoisena Kriegsmarineen vuonna 1940.


title: Lothar-Günther Buchheim

text: Buchheim toimi sotakirjeenvaihtajana Saksan laivaston propagandaosastolla toisen maailmansodan aikana kirjoittaen kokemuksistaan miinanraivaajilla, hävittäjillä sekä sukellusveneillä. Hän teki myös piirustuksia ja otti valokuvia.


title: Lothar-Günther Buchheim

text: Syksyllä 1941 Buchheim liittyi kapteeniluutnantti Heinrich Lehmann-Willenbrockin miehistöön sukellusveneeseen U-96. Hänen ohjeensa olivat valokuvata ja kuvailla sukellusvenesotaa käytännössä. Partiomatkan kokemuksista hän kirjoitti novellin "Die Eichenlaubfahrt".


title: Lothar-Günther Buchheim

text: Sodan päätyttyä Buchheim toimi taiteilijana, taidekeräilijänä, galleristina sekä taidekustantajana. 1950 ja 60-luvuilla hän kirjoitti kirjoja eurooppalaisista taiteilijoista, mm. Pablo Picassosta ja keräsi saksalaisten ja ranskalaisten ekspressionistien töitä. Koska modernistien teoksia oli natsihallinnon aikana pidetty rappiotaiteena, hänen onnistui hankkia niitä halvalla.


title: Lothar-Günther Buchheim

text: Buchheim tunnetaan parhaiten sodanajan kokemuksiin perustuvasta romaanistaan "Das Boot", joka julkaistiin Saksassa 1973. Kirja on osittain fiktiivinen kuvaus sukellusveneen partiomatkasta ja sen kertojana toimii laivaston sotakirjeenvaihtaja luutnantti Werner. Kirjan karu ja sodanvastainen asenne aiheuttivat aikanaan puhetta puolesta ja vastaan. Das Boot julkaistiin Suomeksi nimellä "Sukellusvene" vuonna 1975.


title: Lothar-Günther Buchheim

text: Buchheim oli erittäin vastahakoinen antamaan kirjan oikeuksia elokuvantekijöille, mutta lopulta 1981 Wolfgang Petersen ohjasi kirjaan perustuen kaikkien aikojen kalleimman saksalaisen elokuvan, joka keräsi kuusi oscar-ehdokkuutta.


title: Lothar-Günther Buchheim

text: Romaania seurasi täysin todellisuuteen pohjautuvan sukellusvenetrilogian ensimmäinen osa "U-Boot-Krieg" vuonna 1976. Kaksi seuraavaa osaa, "U-Boot-Fahrer" sekä "Zu Tode Gesiegt" julkaistiin molemmat vuonna 1998. Trilogia sisältää yhteensä yli 5000 sodan aikana otettua valokuvaa. Buchheim kirjoitti myös kirjan "Der Abschied" (2000) matkastaan ydinkäyttöisellä rahtialus NS Otto Hahnilla. Aluksen kapteenina toimi tuolloin Heinrich Lehmann-Willenbrock.


title: Lothar-Günther Buchheim

text: Buchheimin keräämästä taiteesta koostuva Buchheim Museum of Imagination avattiin Bernriedissä vuonna 2001.


title: NetIQ eDirectory

text: NetIQ eDirectory (aiemmin Novell eDirectory) on X.500-yhteensopiva hakemistopalvelu , joka sisältää tietoa käyttäjistä, tietokoneista ja verkon palveluista. eDirectory-hakemistopalvelu mahdollistaa resurssien keskitetyn jakamisen käyttäjille ja sovelluksille sekä tarjoaa tavan nimetä, kuvata, paikallistaa, hallita ja suojata käytössä olevia verkon resursseja. eDirectory ei ole rajattu Windows-käyttöjärjestelmään, kuten siitä löyhästi mallia ottanut Microsoft Active Directory (joka ei oikeastaan ole aito hakemistopalvelu, vaan uusien Windows-palvelinkäyttöjärjestelmien ominaisuus). eDirectory on tuttu ainakin 1990-luvun palvelinkäyttöjärjestelmistä, ensimmäisistä IT-infran hallintajärjestelmistä, erilaisista kirjautumisjärjestelmistä sekä käyttäjänhallintapalveluista. Nykyään eDirectorylle on saatavana palveluita ja hallintavälineitä sekä Windows- että Linux-ympäristön hallintaan ja kirjautumisten suojaamiseen sekä automatisointiin.


title: NetIQ eDirectory

text: eDirectory on LDAP- ja SunTone-sertifioitu palvelimesta riippumaton, tapahtumapohjainen (Event-based), hierarkkinen ja replikoituva hakemisto, ja kaikilla hakemisto-objekteilla voi olla oikeuksia. Se on ollut mallina muille toimittajille myös käyttäjänhallinta (IDM) -palvelussa jo 1990-luvun lopulta. Se on laajasti käytössä mm. oppilaitoksissa sekä erityisen hyvää tietoturvaa vaativassa julkishallinnossa ja yrityksissä.


title: NetIQ eDirectory

text: Novell alkoi kehittää x.500:aan nojaavaa palvelinriippumatonta hakemistoa 1980-luvun lopulla. Hakemisto tuli kaupallisena tuotteena markkinoille vuonna 1993 nimellä NDS (NetWare, myöhemmin Novell Directory Service). Palvelimen rajoista se poistui vuodesta 1995 alkaen eri tuotteistuksilla ja eri käyttöjärjestelmiin käyvä versio sai nimen eDirectory.


title: M/S Stena Jutlandica

text: M/S Stena Jutlandica () on ruotsalainen ropax-rahtilaiva, jolla Stena Line -varustamo liikennöi Ruotsin Göteborgin ja Tanskan Frederikshavnin väliä. Matka kestää kolme tuntia 15 minuuttia ja keskimäärin laiva ehtii tehdä kuusi matkaa vuorokaudessa. Laiva liikennöi hiljaisen matkailukauden rahtilaivana ja kesäkauden matkustaja/autolauttana. Laivaan mahtuu 1 500 matkustajaa, mutta hyttipaikkoja on vain 200. Nämä 50 nelivuoteista hyttiä on tarkoitettu lähinnä kuorma-autonkuljettajille. Henkilöautoja mahtuu mukaan 550 ja yhdistelmäajoneuvoja 122 autokaistoille, joiden pituus on 2 100 kaistametriä. Rautatievaunuja varten on 600 metriä raiteita. Alus liikennöi Ruotsin lipun alla ja sen kotisatama on Göteborg.


title: M/S Stena Jutlandica

text: Laivan 7. kannella on 400-paikkainen baari ja 60-paikkainen ravintola sekä 8. kannella 270-paikkainen ravintola, 60-paikkainen pikaruokala ja 515-paikkainen itsepalveluravintola. Laivan peräramppi on 14 metriä pitkä ja 16 metriä leveä; keulaportti on 5,8 metriä leveä.


title: M/S Stena Jutlandica

text: Laivan pääkoneina on neljä keskinopeaa turboahdettua MAN-B&W-dieselmoottoria, joista kukin kehittää 6 480 kilowatin tehon kierrosnopeudella 550 kierrosta minuutissa. Kaksi moottoria pyörittää alennusvaihteen kautta yhtä säätösiipipotkuria. Laivaa vie eteenpäin kaksi pronssista KaMeWa-potkuria, joiden läpimitta on 4,80 metriä. Ohjailua varten on keulassa kaksi KaMeWa-ohjailupotkuria, joita käyttää kaksi ABB:n valmistamaa 1 500 kilowatin oikosulkumoottoria. Apukoneina on neljä MAN-B&W 8L28/32 H -meridieseliä kukin teholtaan 1 670 kilowattia. Lisäksi on 442 kilowatin hätägeneraattori.


title: M/S Stena Jutlandica

text: 2. maaliskuuta 1996 alus laskettiin vesille Stena Jutlandica -nimisenä. 11. kesäkuuta alus luovutettiin Stena Ab:lle. Uusi omistaja rekisteröi aluksen Ruotsin lipun alle ja kotisatamaksi tuli Göteborg. Alus myös sai uuden nimen: "Stena Jutlandica III". 26. kesäkuuta alus aloitti liikennöinnin Göteborgin ja Frederikshavnin välillä. Elokuussa laivan nimi vaihtui jälleen; Stena Jutlandica. Joulukuussa 1996 Stena Rederi osti laivan. Tammikuussa 1998 Stena Jutlandica törmäsi yhteen kemikaalialus "Brevikin" kanssa.


title: Art Carney

text: Arthur William Matthew Carney (4. marraskuuta 1918 Mount Vernon, New York – 9. marraskuuta 2003 Chester, Connecticut) oli yhdysvaltalainen Oscar-palkittu teatteri-, elokuva-, televisio- ja radionäyttelijä.


title: Art Carney

text: Hän aloitti uransa 1950-luvun alussa, näytellen 1950- ja 1960-luvulla lähinnä televisiossa. 1970-luvulla hän alkoi saada enemmän rooleja elokuvista. Hänen tunnetuimpia elokuviaan ovat muun muassa "Harry ja Tonto" (Harry and Tonto, 1974), "Viimeinen näytös" (The Late Show, 1977), "Kotikäynti" (House Calls, 1978), "Elävän kuvat" (Movie Movie, 1978), "Tuhoojat" (Ravagers, 1979), "Tyttö kuumasta" (Sunburn, 1979), "8 rajua miestä" (Steel, 1979), "Vauhtivaarit" (Going in Style, 1979), "New Yorkin kostaja" (Defiance, 1980), "Riemuralli" (Take This Job and Shove It, 1981), "St. Helens" (1981), "Parasta aikaa elämässä" (Better Late Than Never, 1982), "Tulessa syntynyt" (Firestarter, 1984), "Pahan kasvot" (The Naked Face, 1984), "Muppetit Manhattanilla" (The Muppets Take Manhattan, 1984) ja "Last Action Hero" (1993). Hän sai parhaan miespääosan Oscarin roolistaan elokuvassa "Harry ja Tonto" (1974). Hän on saanut televisiourastaan tähden Hollywood Walk of Famelle.


title: Art Carney

text: Art Carney oli elämänsä aikana kolme kertaa naimisissa. Hänellä oli kolme lasta ensimmäisen vaimonsa kanssa. Hän kuoli 85-vuotiaana.


title: Projekti 941

text: Projekti 941 "Akula" -luokan sukellusveneet () ovat Neuvostoliiton, sittemmin Venäjän käyttämiä ydinkäyttöisiä strategisia ohjussukellusveneitä. Akuloiden käyttötarkoitus oli Neuvostoliiton ja on Venäjän ydinasepelotteen ylläpitäminen ja kätkeminen valtamerille ja taata kyky vastaiskuun yllätyshyökkäyksen sattuessa, mikä on osa kauhun tasapainoa.


title: Projekti 941

text: NATO-koodinimen valintaa innoitti Brežnevin pitämä puhe, jossa hän ilmoitti Neuvostoliiton suunnittelevan mahtavaa sukellusvenettä, jolla olisi tuhovoimaa kuin taifuunilla. Venäjällä vene tunnetaan Akulana (Акула), eli haina, mutta tätä ei tule sekoittaa hyökkäyssukellusveneeseen, jonka NATO-raportointinimi on Akula.


title: Projekti 941

text: Typhoon on massiivinen alus. Pituudeltaan ja leveydeltään se on Itämeren matkustaja-autolauttojen luokkaa. Vene on suunniteltu kuljettamaan 20 ydinohjusta. Kussakin ohjuksessa saattaa olla jopa kymmenen ydinkärkeä, joista jokaisen tuhovoima on yli kymmenkertainen verrattuna Hiroshiman tuhonneeseen aseeseen.


title: Projekti 941

text: Typhoon saa käyttövoimansa kahdesta ydinreaktorista, joissa on 190 megawattia lämpötehoa kussakin. Sukellusvene tuottaa siis energiaa suurin piirtein yhtä paljon kuin Helsingin Energian Salmisaaren voimalaitos.


title: Projekti 941

text: Veneitä rakennettiin kaikkiaan kuusi kappaletta, ja seitsemäs peruttiin kylmän sodan päätyttyä. Nykyisin aktiivikäytössä on yksi sukellusvene ja kahta pidetään reservissä. Kolme on purettu.


title: Projekti 941

text: Yhdysvaltojen ja Venäjän vuonna 1993 solmima START II -aseistariisuntasopimus laittoi Typhoon-veneiden ohjukset vähennettävien listalle. Typhoon-luokka oli tarkoitus poistaa käytöstä ohjusten vähentämisen ohessa. Vuonna 2002 George W. Bushin hallitus ilmoitti yksipuolisesti vetäytyvänsä ohjuspuolustusjärjestelmän kieltävästä ABM-sitoumuksesta. Päivää myöhemmin Venäjä ilmoitti vetäytyvänsä START II:sta, joten Typhoonit jatkanevat toistaiseksi palveluksessa.


title: Projekti 941

text: Veneistä ensimmäinen, "Dmitri Donskoi" (alun perin TK-208, palvelukseen 1981), on muunnettu käyttämään kehityksessä olevaa Bulava-ohjusta ja se on toiminut ohjuksen koelaukaisujen alustana. Venäjän federaatio romuttaa kaksi muuta saman luokan sukellusvenettä, TK-20 Severstalin ja TK-17 Arkhangelskin.


title: Projekti 941

text:
Tom Clancy käyttää Typhoon-sukellusvenettä lähtökohtana piirtäessään kuvan uudentyyppisestä ohjusveneestä teoksessaan Punaisen Lokakuun metsästys;
hänen teoksessaan aluksen pääasetta on lisätty kuudella ohjuksella ja alukseen on asennettu uudenlainen äänetön voimansiirto.


title: Projekti 941

text: Samoin massanmittausjärjestelmästä jota venäläiset käyttävät tarkkaan paikannukseen piirretään teknisesti tarkka kuva.


title: Chimes of Freedom (EP)

text: Chimes of Freedom on amerikkalaisen laulaja-lauluntekijä Bruce Springsteenin live-EP vuodelta 1988. Nimikkokappale on cover Bob Dylanin alkuperäisestä laulusta.


title: Peter Finch

text: Peter Finch (oik. Frederick George Peter Ingle-Finch 28. syyskuuta 1916 Lontoo, Englanti – 14. tammikuuta 1977 Beverly Hills, Kalifornia) oli brittiläissyntyinen australialainen näyttelijä. Hän syntyi Englannissa, mutta hänen vanhempansa olivat australialaisia ja hän kasvoi Sydneyssä.


title: Peter Finch

text: Hän aloitti elokuvauransa 1930-luvun lopussa. Hänen tunnetuimpia elokuvia ovat muun muassa "Hyvästi, Mrs. Miniver" (The Miniver Story, 1950), "Robin Hood ja iloiset veikot" (The Story of Robin Hood and His Merrie Men, 1952), "Norsupolku" (Elephant Walk, 1954), "Tumma kostaja" (The Dark Avenger, 1955), Kathryn Hulmen romaaniin perustuva elokuva "Nunnan tarina" (The Nun's Story, 1959) jossa vastanäyttelijänä oli Audrey Hepburn ja "Kasvot kuvaruudussa" (Network, 1976), joka jäi hänen viimeiseksi elokuvakseen. Tästä elokuvasta hän sai parhaan miespääosan Oscarin postuumisti.


title: Peter Finch

text: Hän oli elämänsä aikana kolme kertaa naimisissa ja hänellä oli neljä lasta. Hän kuoli sydänkohtaukseen 60-vuotiaana.


title: Pyhä Silvia

text: Pyhä Silvia (n. 515- n. 592) oli paavi Gregorius Suuren äiti. Lisäksi häntä pidetään pyhimyksenä katolisessa kirkossa. Myös Silvian sukulaisista hänen poikansa ja hänen aviomiehensä kaksi sisarta on julistettu myöhemmin pyhimyksiksi.


title: Pyhä Silvia

text: Tiedot Silvian elämästä ovat vähäisiä ja osin ristiriitaisia. Osa lähteistä kertoo hänen kotipaikakseen Sisilian, osa Rooman. Hänen uskotaan kuolleen noin vuonna 592, eli noin kaksi vuotta sen jälkeen, kun hänen pojastaan oli tullut paavi.


title: M/S Stena Nautica

text: M/S Stena Nautica () on ruotsalainen ropax-rahtilaiva, jolla Stena Line -varustamo liikennöi Ruotsin Varbergin ja Tanskan Grenån väliä. Laiva on rekisteröity Ruotsin lipun alle ja sen kotisatama on Göteborg. Vuonna 2001 tapahtuneen korjaustyön jälkeen laivaan mahtuu 663 matkustajaa ja heitä varten on 148 hyttipaikkaa. Henkilöautoja mahtuu mukaan 337 kappaletta autokaistoille, joiden pituus on 1 235 kaistametriä.


title: M/S Stena Nautica

text: Stena Nautican sisaralus on M/S Color Viking.


title: M/S Stena Nautica

text: 14. toukokuuta 1985 alus kastettiin ja 29. toukokuuta se laskettiin vesille. 21. huhtikuuta 1986 alus luovutettiin Danske Statsbanerin omistukseen, joka rekisteröi sen Tanskan lipun alle nimellä "Niels Klim". Kotisatamaksi tuli Århus. Luovutuksen jälkeen alus aloitti liikennöinnin Århusin ja Kalundborgin välillä. Vuonna 1990 Stena Ab ilmoitti ostavansa aluksen. Luovutuksen uudelle omistajalle ilmoitettiin tapahtuvan vuonna 1991. 20. toukokuuta 1991 alus rekisteröitiin Stena Ab:n omistukseen. Lippuvaltioksi tuli Bermuda ja kotisatamaksi Hamilton. Alus myös nimettiin "Stena Nauticaksi". Maaliskuussa 1992 alus sai nimen "Isle of Innisfree". Huhtikuussa 1995 alus aikarahdattiin Lion Ferryn liikenteeseen nimellä "Lion King". 30. huhtikuuta 1996 alus sai nimen "Lion King II". 6. toukokuuta 1996 alus sai jälleen nimen "Stena Nautica".


title: M/S Stena Nautica

text: Vuonna 2004 Stena Nautica rekisteröitiin ensin Stena Nautica Line Ltd:n, sitten Stena Bermuda Line Ltd:n ja vuoden lopulla Stena Rederi Ab:n omistukseen Ruotsin lipun alle.


title: Pyhä Trasilla

text: Pyhä Trasilla (n. 500-luvulla) oli kuudennella vuosisadalla elänyt neitsyenä tunnettu paavi Gregorius Suuren täti tämän isän puolelta. Lisäksi katolinen kirkko pitää Trasillaa myös pyhimyksenä. Trasillan suvusta myös hänen veljenpoikansa, sisarensa sekä veljensä vaimo on julistettu pyhimyksiksi.


title: Pyhä Trasilla

text: Legendan mukaan Pyhä Trasilla menehtyi jouluaattona. Lisäksi hänen kerrotaan nähneen kuollessaan Jeesuksen viittovan häntä Taivaisiin. Hänen siskonsa Emilianan kerrotaan myös menehtyneen muutama päivä myöhemmin.


title: Pyhä Emiliana

text: Pyhä Emiliana (n. 500-luvulla) oli kuudennella vuosisadalla elänyt neitsyenä tunnettu paavi Gregorius Suuren täti tämän isän puolelta. Lisäksi katolisessa kirkossa Emilianaa pidetään pyhimyksenä. Emilianan sukulaisista myös tämän sisar, Trasilla, veljenpoika Gregorius ja veljen vaimo Silvia on julistettu pyhimyksiksi.


title: Pyhä Emiliana

text: Legendan mukaan Pyhä Emiliana kuoli vain muutaman päivän kuluttua siitä, kun hänen sisarensa oli menehtynyt.


title: Royal Mint

text:
Royal Mint () on Yhdistyneen kuningaskunnan hallituksen alaisuudessa toimiva metallirahan lyömiseen tarkoitettu laitos. Royal Mint on valmistanut kolikoita sadalle eri maalle. Royal Mintillä on 1 100 vuoden pituinen historia.
Käyttö- ja juhlarahojen lisäksi Royal Mint valmistaa myös mitaleita ja jonkin verran kunniamerkkejä.


title: Royal Mint

text: Royal Mint sai nykyiset tilansa Llantrisantista, Walesista, kun Britannia siirtyi LSD-rahajärjestelmästä desimaalijärjestelmään 1970-luvun taitteessa. Tilat otettiin käyttöön vuonna 1968 ja ne vihki tarkoitukseensa kuningatar Elisabeth II. Vanha rahapaja sijaitsi Lontoon Towerissa (Tower Hill) vuoteen 1809 asti, jolloin se siirrettiin East Smithfieldiin.


title: Stoke Rochford

text: Stoke Rochford on kylä, joka sijaitsee Lincolnshiren shire-kreivikunnassa, lähellä Granthamia. Kaupungin suurimpiin nähtävyyksiin kuuluu William Burnin suunnittelema Stoke Rochford Hall, joka rakennettiin vuonna 1815. Rakennus kärsi palosta vuonna 2005. Kuuluisia Stoke Rochfordissa nykyään asuvia ovat voimailija Geoff Capes sekä Walesin prinsessa Dianan nuorin sisko Sarah McCorquodale.


title: Everybody Jam!

text: Everybody Jam! on Scatman Johnin toinen vuonna 1996 julkaistu studioalbumi.


title: Katie Boyle

text: Katie Boyle (Caterina Irene Elena Maria Imperiali Di Francavilla, 26. toukokuuta 1926 – 20. maaliskuuta 2018) oli brittiläinen juontaja. Hän juonsi Britanniassa näytettyä versiota "What's My Line?" -ohjelmasta ja on myös juontanut Eurovision laulukilpailun neljästi: vuonna 1960, 1963, 1968 ja 1974.


title: Yhdysvaltain Grand Prix 2003

text: Yhdysvaltain Grand Prix 2003 oli Formula 1 -sarjan 15. osakilpailu, joka ajettiin 28. syyskuuta 2003 Indianapolis Motor Speedwaylla Yhdysvalloissa. Kilpailun voitti Ferrarin Michael Schumacher. Paalupaikalta kilpailuun lähtenyt Mclarenin Kimi Räikkönen jäi toiseksi. Sauberin Heinz-Harald Frentzen oli kolmas jolle palkintosija oli uran viimeinen. Frentzenin edellinen pakintosija oli Yhdysvaltain GP:stä 2000. Samalla palkintokorokesijoitus oli Sauberille ensimmäinen sitten Brasilian GP:n 2001.


title: Vanki nimeltä Papillon

text: Vanki nimeltä Papillon ("Papillon") on Henri Charrièren ranskaksi kirjoittama osittain omaelämäkerrallinen romaani, jonka kustansi Robert Laffont 1969 Ranskassa. Kirjan suomensi alkukielestä Matti Brotherus ja julkaisi Suomessa Otava vuonna 1970. Englanniksi kirjan käänsi ranskasta Patrick O'Brian samana vuonna.


title: Vanki nimeltä Papillon

text: Kirjan nimi tulee Charrièren rintaan tatuoidusta perhosesta (), joka oli kirjoittajan lempinimi ja kirjan nimihenkilö. Kirja oli heti ilmestyessään maailmanlaajuinen menestys. Papillonin pohjalta tehtiin 1973 samanniminen elokuva, jossa pääosissa näyttelivät Steve McQueen ja Dustin Hoffman. Charrière toimi asiantuntija-avustajana aidoilla tapahtumapaikoilla Ranskan Guayanassa.


title: Vanki nimeltä Papillon

text: Charrière aloitti kirjansa omistuskirjoituksella: "Venezuelan kansalle, Parian lahden vaatimattomille kalastajille, kaikille intellektuelleille, sotilaille ja muille, jotka antoivat minulle mahdollisuuden uuteen elämään, vaimolleni ja parhaalle ystävälleni Ritalle" .


title: Vanki nimeltä Papillon

text: Kirja nimeltä "Banco! Kaikki pelissä" on jatkoa Papillonille.


title: Vanki nimeltä Papillon

text: Henri Charrière päätti kirjoittaa kirjan seikkailuistaan ja pakomatkoistaan Etelä-Amerikassa luettuaan Albertine Sarrazinin kirjan "l'Astragale" ("Karkulainen", Otava 1968), jota hän piti "melko hyvänä", mutta jatkoi, että "kolmenkymmenen vuoden kokemuksellani pakomatkoista myyn varmasti kolminkertaisen määrän kirjaani" . Charrière osti Caracasin kirjakaupasta ensin kaksi kierreselkäistä kouluvihkoa, jotka täytti kahdessa päivässä. Muutaman kuukauden kuluessa hän kirjoitti vielä 11 vihkoa. Tästä tulee kirjan muoto: luvut on jaoteltu 13 vihkoon, joissa kronologisesti seurataan Papillonin edesottamuksia vuoroin vankeudessa, vuoroin pakomatkalla.


title: Vanki nimeltä Papillon

text: Charrière lähetti käsikirjoituksensa Sarrazinin kustantajalle Jean-Pierre Castelnaulle, joka sai sen syyskuussa 1969. Castelnau teki kirjaan pieniä muutoksia, kuten lisäsi välimerkkejä ja poisti joitakin korvakuulolta opitun espanjan aiheuttamia lauserakenteita. Kirjan henkilöiden nimet vaihdettiin ja joitakin päivämääriä muutettiin.


title: Vanki nimeltä Papillon

text: Charrière kävi kahdesti Pariisissa ennen kirjan julkaisua. Charrière ja Castelnau vannoivat, että kirjan tapahtumat olivat muistista kirjoitettuja ja tosia, lukuun ottamatta joitakin vuosikymmenten aikana unohtuneita yksityiskohtia. On kuitenkin hyvin luultavaa, että Charrière yhdisteli kirjassaan tarinoita ja anekdootteja, jotka hän oli kuullut muilta vangeilta tai lukenut aiemmin ilmestyneistä vankilakronikoista, mahdollisesti René Belbenoit'n 1938 ilmestyneestä kirjasta "Dry Guillotine", jossa kuvataan samankaltaisia sattumuksia ja pakomatkoja . Eräs "Charles Brunier", joka oli karkotettuna Ranskan Guayanassa samaan aikaan Charrièren kanssa, väitti myöhemmin olevansa kirjan nimihenkilön esikuva ja "oikea Papillon".


title: Vanki nimeltä Papillon

text: Kirjaan jätettiin tarkoituksella puhekielelle ominaisia lauserakenteita, jotka aiheuttivat kääntäjille dilemman: pitäisikö alkuteosta "parantaa" käännöksessä. Useimmissa käännöksissä Charrièren vivahdeikas puheenomainen kieli onkin säilytetty ansiokkaasti, kuten Matti Brotheruksen suomennoksessa. Suomennettu Papillon toi yleiskieleen joitakin vankien käyttämiä ilmaisuja, kuten "köntti", "rundi" ja "matka lokaan".


title: Vanki nimeltä Papillon

text: Henri Charrière ehti kirjoittaa Papillonille jatko-osan, joka julkaistiin Suomessa 1973 nimellä "Banco! – kaikki pelissä". Kirjan suomensi Vesa Santavuori.


title: Vanki nimeltä Papillon

text: Papillon kertoo tarinan miehestä, Montmartren kasvatista ja taparikollisesta, joka tuomitaan syyttömänä murhasta elinkautiseen vankeuteen ja karkotetaan Ranskan Guayanaan 25-vuotiaana 1931. Papilloniksi kutsuttu nimihenkilö ei tyydy oikeuden päätökseen, vaan alkaa heti suunnitella pakoa ja kostoa. Hän saapuu saattueen mukana Saint-Laurent-du-Maronin kokoomaleiriin, mutta pakenee heti vesitse spitaalisilta ostetulla veneellä yhdessä kumppaniensa Clousiot'n ja Maturetten kanssa. Karkurit rantautuvat Trinidadiin, jossa saavat hyvän kohtelun brittiviranomaisilta, mutta heidän ei sallita jäädä maahan, joten Papillon joutuu jälleen vesille.


title: Vanki nimeltä Papillon

text: Vene ajautuu huonossa säässä Kolumbiaan. Kaverit jäävät saman tien kiinni, mutta Papillon tapaa guajiro-intiaaneja, joiden luona asuu puoli vuotta eläen idyllissä luonnon antimilla. Hän saa puolisoikseen kaksi intiaanisisarusta, Lalin ja Zoraiman, jotka hän saattaa raskaaksi. Papillon haluaa kuitenkin palata lopulta sivistyksen pariin, jotta voisi korjata kokemansa vääryydet. Hän lähtee intiaanien luota tekaistun kertomuksen perusteella ja lupaa palata. Santa Martassa katolisen naisluostarin abbedissa kavaltaa Papillonin Kolumbian viranomaisille. Papillon joutuu vankilaan Barranquillaan, josta yrittää paeta useita kertoja. Kohtalo kuitenkin vie miehen vääjäämättä takaisin Ranskan vankeinhallinnon käsiin.


title: Vanki nimeltä Papillon

text: Paosta seuraa ankara rangaistus: sisäinen karkotus saarille ja eristys. Papillon, "Papi", kestää kahden vuoden eristyksen huonolla ruualla ja joutuu Royalen saarelle "alan miesten" yhteismajoitukseen, jossa toimii uhkapelin valvojana. Papillon yrittää paeta mutta hänet annetaan ilmi. Hän kostaa pakoyrityksensä ilmiantajalle tappamalla tämän "pamppujen" edessä näennäisesti itsepuolustukseksi, josta joutuu jälleen eristykseen eli "rundiin". Papillonin ollessa jo melkein kuolemaisillaan huonoon kohteluun saapuu pelastus Punaisen Ristin tarkkailijan hahmossa, joka tarkastaa vankien kunnon. Papillon armahdetaan rundista, jonka jälkeen hän pyytää siirtoa Pirunsaarelle.


title: Vanki nimeltä Papillon

text: Pirunsaarelta Papillon pakenee yhdessä ystävänsä Sylvainin kanssa kookossäkeillä pitkin avomerta. Rannikolla Sylvain uppoaa liejuun ja hukkuu. Papillon jatkaa pakoa yksin ja hakeutuu kiinalaisen Kuik-Kuikin luokse, jonka kanssa alkaa suunnitella uutta venematkaa, tällä kertaa Brittiläiseen Hondurasiin, jonne ei kuitenkaan koskaan pääse. Yön ja laskuveden turvin Papillon jättää pakkotyölaitoksen viimeisen kerran Maronijokea pitkin. Monen päivän merimatkan jälkeen seurue saapuu Georgetowniin, Brittiläiseen Guyanaan, jossa Papillon elättää itsensä aluksi myymällä vihanneksia torilla ja myöhemmin ravintolan pitäjänä. Kohta Papillon muuttaa intialaisen rakastajattarensa kanssa syrjäiseen kaivoskylään, jossa he pitävät ystävineen erotiikkaravintolaa, kunnes joutuvat sulkemaan sen päihtyneen asiakkaan ammuttua nuoren tanssijatytön.


title: Vanki nimeltä Papillon

text: Elämä asettuu uomiinsa ja Papillonia alkaa jälleen vaivata vanha tuttu ikävystyminen tavalliseen elämään, joten hän lähtee uudestaan pakosalle. Viimeinen pakomatka vie Venezuelaan, jossa Papillon joutuu taas vankeuteen, mutta Venezuelan valtio armahtaa kolmetoista vuotta istuneen pakkotyöläisen ja myöntää Papillonille maan kansalaisuuden. Seikkailujensa lopussa Papillon unohtaa kostonhalunsa ja myöntää, että yhteiskunnan on suojeltava itseään kaltaisiltaan, mutta korostaa silti, että sama yhteiskunta ei voi harjoittaa koston politiikkaa jäseniään kohtaan, vaan rikolliset on parannettava ja palautettava takaisin yhteiskuntaan. Kirja päättyy siihen, kun Papillon kävelee ulos vankilan portista kohti Caracasissa odottavaa vapautta.


title: Trofeo Santiago Bernabéu

text: Trofeo Santiago Bernabéu on vuodesta 1979 lähtien pelattu jalkapallon kutsuturnaus, jonka Real Madrid järjestää edesmenneen puheenjohtajansa Santiago Bernabéun muistoksi. Turnaus on perinteisesti pelattu elo–syyskuussa, ja se on usein kauden ensimmäinen kerta, kun kannattajat näkevät joukkueen sen kotistadionilla Estadio Santiago Bernabéulla.


title: Trofeo Santiago Bernabéu

text: Vuosina 1979–1984 ja 1986 turnaukseen otti osaa neljä joukkuetta ja se koostui välieristä, pronssiottelusta ja loppuottelusta. Vuonna 1985 ja vuodesta 1987 lähtien on pelattu vain yksi ottelu Real Madridin ja toisen kutsutun joukkueen välillä lukuun ottamatta vuotta 2002, jolloin turnaus pelattiin jälleen neljän joukkueen kesken Real Madridin satavuotisjuhlallisuuksien vuoksi. Vuoden 2007 Trofeo Santiago Bernabéu oli määrä pelata 29. elokuuta portugalilaista Sportingia vastaan, mutta Real Madrid päätti lykätä ottelua kunnioittaakseen edellisenä päivänä menehtyneen jalkapalloilija Antonio Puertan muistoa. Ottelu pelattiin lopulta 5. joulukuuta serbialaista Partizania vastaan. Vuonna 2014 ottelu jäi kokonaan pelaamatta.


title: Pieni maailma

text: Pieni maailma on laulaja Mandi Lammen vuonna 1998 julkaistu studioalbumi. Albumin julkaisi BMG Finland Oy. Kappaleet "Aurinkosaarella", "Pieni maailma" ja "Miks kaikki kiusaa" julkaistiin myös singleinä. Kappaleiden sanoitukset tekivät Aikakone-yhtyeen jäsenet Maki, Alex, Vera sekä Alexin vaimo.


title: Pieni maailma

text: Levyn tunnetuin kappale lienee "Miks kaikki kiusaa", josta tehtiin opetushallituksen ja Mannerheimin lastensuojeluliiton yhteistyössä musiikkivideo. Myös kappaleesta ""Pyysit minua bailaamaan"", julkaistiin musiikkivideo.


title: Pieni maailma

text: Levyltä viimeisen kappaleen jälkeen löytyy piiloraita.


title: Ǩ

text: Ǩ (ǩ), "k ja hattu", on latinalainen kirjain, jota käytetään koltansaamen, lazin kielen ja romanin kirjoitusjärjestelmissä. Koltansaamessa se ääntyy soinnittomana palataalisena affrikaattana , lazin kielessä soinnittomana velaarisena klusiiliejektiivinä  ja romanissa aspiroituneena velaarisena klusiilina .


title: Kia Ceed

text: Kia cee’d on Kian alemman keskikokoluokan automalli. Sen konseptimalli ED esiteltiin Geneven autonäyttelyssä vuonna 2006. Cee’diä on saatavilla kolmiovisena ja viisiovisena. Nimi cee’d muodostuu tehtaan johdon mukaan kirjaimista CE, joilla viitataan sanoihin "Communauté Européenne" eli Euroopan yhteisö sen valmistuspaikan mukaan sekä kirjaimista "ed", joka tulee sanoista European Design (eurooppalainen suunnittelu). Automallia valmistava, vuonna 2006 valmistunut tehdas on Slovakian Žilinassa. Cee’din farmarimallia kutsutaan Kia cee’d SW:ksi ja kolmeovista hatchback-mallia Pro cee’diksi.


title: Kia Ceed

text: Cee’d sai faceliftin vuonna 2010.


title: Kia Ceed

text: Ajoneuvohallintokeskuksen tilastojen mukaan Kia cee’diä ensirekisteröitiin Suomessa kesäkuusta 2007 vuoden loppuun mennessä yhteensä 2 621 kappaletta. Vastaavana aikana Suomen koko vuoden ensirekisteröintitilastoja johtanutta Toyota Corollaa rekisteröitiin 2 426 kappaletta.


Kalevankadun laulava talonmies Sepi Kumpulainen on laulaja Sepi Kumpulaisen debyyttialbumi vuodelta 1991. Albumilta löytyvät muun muassa Sepi Kumpulaisen ehdottomiin klassikoihin kuuluvat "Armotonta menoa", "Talonmiehen poika" ja "Railakas ilta Venetsiassa".


title: Martti Miettinen (oikeusneuvos)

text: Martti Emil Miettinen (31. elokuuta 1922 Viipuri – 17. maaliskuuta 1996) oli korkeimman oikeuden jäsen eli oikeusneuvos ja oikeustieteen kunniatohtori.


title: Martti Miettinen (oikeusneuvos)

text: Miettinen suoritti ylemmän oikeustutkinnon vuonna 1947 ja sai varatuomarin arvon vuonna 1950. Hän aloitti korkeimmassa oikeudessa ylimääräisenä virkamiehenä 1950 ja eteni esittelijänä esittelijäneuvokseksi 1963. Hän toimi ylimääräisenä oikeusneuvoksena kunnes nimitettiin vakituisesti korkeimman oikeuden jäseneksi vuonna 1965, jossa tehtävässä hän toimi vuoteen 1986. Vuosina 1970–1974 hän toimi laintarkastuskunnan puheenjohtajana. Hän toimi valtakunnanoikeuden sihteerinä sekä Salaputkijutussa että Kätilöopiston jutussa.


title: Martti Miettinen (oikeusneuvos)

text: Vuosina 1957–1962 ja 1964 Miettinen toimi eduskunnassa valiokuntien sihteerin tehtävissä.


title: Martti Miettinen (oikeusneuvos)

text: Miettinen tunnetaan laatimastaan korkeimman oikeuden ratkaisujen hakemistosta 1926–1968.


title: Martti Miettinen (oikeusneuvos)

text: Miettinen toimi asiantuntijana täytettäessä siviilioikeuden ja prosessioikeuden professorien virkoja Helsingin yliopistossa 1972, 1981 ja 1986. Hän sai kunniatohtorin arvon vuonna 1980 Helsingin yliopistosta.


title: Street Legal

text: Street Legal on laulaja-lauluntekijä Bob Dylanin 18. studioalbumi. Street Legal julkaistiin vuonna 1978 Columbia Recordsilta Don DeViton tuottamana ja se myi kultaa Yhdysvalloissa.


title: Street Legal

text: Street Legal erosi vahvasti Dylanin aikaisemmista levytyksistä muistuttamalla enemmän pop-rockia, kun Dylanin aikaisempi tuotanto. Albumi levytettiin neljässä päivässä ja sitä on pidetty myös sanoituksiltaan Dylanin yhtenä henkilökohtaisimpina albumina.


title: Street Legal

text: Kaikki kappaleet säveltänyt ja sanoittanut Bob Dylan.Albumilla soittavat:


title: Virpi Laristo

text: Virpi Elina Laristo (s. 26. marraskuuta 1934 Helsinki) on suomalainen balettitanssija ja koreografi. Laristo työskenteli pitkään Kansallisbaletin solistitanssijana ja myöhemmin myös harjoittajana.


title: Virpi Laristo

text: Laristo meni Kansallisoopperan balettikouluun kahdeksanvuotiaana. Valmistuttuaan ylioppilaaksi vuonna 1954 hän solmi oopperan baletin kanssa solistisopimuksen. Kansallisbaletista hän jäi eläkkeelle vuonna 1977, mutta hän jatkoi opettamista 1990-luvun alkuun saakka muun muassa Teatterikorkeakoulun tanssitaiteen laitoksella. Suomen Tanssipedagogiliiton puheenjohtajaksi Laristo valittiin vuonna 1979.


title: Virpi Laristo

text: Laristo on esiintynyt kolmessa suomalaisessa pitkässä elokuvassa: vuonna 1952 Ville Salmisen ohjaamassa elokuvassa "Mitäs me taiteilijat", vuonna 1954 Jack Witikan ohjaamassa elokuvassa "Pessi ja Illusia" sekä vuonna 1961 Ville Salmisen ohjaamassa elokuvassa "Toivelauluja".


title: Virpi Laristo

text: Laristo on kirjoittanut kahdeksanosaisen suomenkielisen balettitekniikan perusteoksen "Klassisen baletin didaktiikka" kolme ensimmäistä osaa, jotka julkaistiin vuonna 1988. Osat IV–VIII on kirjoittanut Marianna Rumjantseva, ja ne ilmestyivät 2002. Tämän balettitekniikan suomalaisen suurteoksen osat noudattavat baletin uusvenäläisen koulukunnan eli Vaganova-baletin jakoa kahdeksaan opetusluokkaan.


title: Virpi Laristo

text: Lariston puoliso oli oopperalaulaja Usko Viitanen. Vuonna 1975 Laristolle myönnettiin Pro Finlandia -mitali.


title: EuroSepi Kumpulainen Remix

text: EuroSepi Kumpulainen Remix on laulaja Sepi Kumpulaisen vuonna 1993 julkaistu "minialbumi". Levy sisältää Kumpulaisen aiempien albumeiden kappaleita elektromusiikkiversioina. Albumi ei saanut erityistä menestystä aikaisempiin albumeihin verrattuna. Albumin julkaistiin CD-levynä ja C-kasettina.


title: Les arts florissants (ooppera)

text: Les arts florissants (H. 487) on ranskalaisen Marc-Antoine Charpentierin säveltämä lyhyt kamariooppera. Tekijän itsensä mukaan se on ”musiikillinen idylli”. Oopperassa on viisi näytöstä.


title: Les arts florissants (ooppera)

text: Marc-Antoine Charpentier sävelsi "Les arts florissantsin" vuonna 1685 Guisen herttuattaren palveluksessa olleiden muusikkojen ryhmälle. Herttuatar oli kuningas Ludvig XIV:n serkku, ja musiikki oli tarkoitettu hänen Pariisin asunnossaan esitettäväksi. Oopperan ranskankielisen libreton tekijä on jäänyt tuntemattomaksi. Libretto on luonteeltaan allegoria ja se käyttää mytologian ja luonnon symboliikkaa — kaikki aiheita, jotka olivat ajan yleisölle tuttuja.


title: Les arts florissants (ooppera)

text: Ooppera on kertomus taiteiden kukoistuksesta Ludvig XIV:n rauhaisan ja taiteita tukevan hallinnon aikana. Taiteet ja joukko sotilaita keskustelevat keskeisten henkilöiden La paix’n (Rauha) ja La discorden (Eripura) kanssa.


title: Les arts florissants (ooppera)

text: "Les arts florissants" on sävelletty seitsemälle äänelle, viisiääniselle kuorolle, kahdelle poikkihuilulle, kolmelle viola da gamballe ja basso continuolle.


title: Les arts florissants (ooppera)

text: Pääosat esiintymisjärjestyksessä, ääniala ja ensimmäisen esityksen esiintyjät:


title: Aarhus GF

text: Aarhus Gymnastikforening af 1880 (AGF, AGF Århus) on yksi Tanskan vanhimmista ja menestyneimmistä jalkapallojoukkueista. Aarhus GF on pelannut ylimmällä sarjatasolla pidempään kuin mikään muu tanskalainen joukkue. Joukkueen kotikenttä on Aarhusin kaupungissa sijaitseva Ceres Park, jonka katsojakapasiteetti on 19 433 henkeä. Kentällä pelataan myös joitakin Tanskan maajoukkueen pelejä.


title: Cyril Szalkiewicz

text: Cyril Swatoslaw Szalkiewicz (alk. Leliwa-Szalkiewicz; 21. joulukuuta 1914 Impilahti – 17. helmikuuta 1969 Kangasniemi) oli suomalainen pianisti. Hänet tunnetaan erityisesti Jean Sibeliuksen ja Frédéric Chopinin pianomusiikin tulkitsijana.


title: Cyril Szalkiewicz

text: Sukujuuriltaan puolalainen Cyril Szalkiewicz suoritti piano-opintonsa Viipurin musiikkiopistossa ja jatkoi niitä vielä Pariisissa vuoteen 1939. Opiskelurahoja hän ansaitsi ravintolapianistina. Vuodesta 1933 lähtien hän piti useita omia konsertteja sekä kotimaassa että ulkomailla ja esiintyi myös laulajien ja orkesterien solistina. Szalkiewicz toimi pitkään harjoituspianistina Suomen Kansallisoopperassa. Hän menehtyi traagisesti sairauskohtaukseen kesken soiton säestäessään Tamara Lundin konserttia Kangasniemen yhteiskoululla.


title: Cyril Szalkiewicz

text: Szalkiewicz oli syvällisesti perehtynyt Jean Sibeliuksen pianomusiikkiin säveltäjän itsensä johdolla, ja 1950- ja 1960-luvulla hän nauhoitti kaikki tämän pianosävellykset Yleisradiolle.


title: Live in Denmark 1972

text: Live in Denmark 1972 on Deep Purplen livealbumi joka on taltioitu K.B. Hallenissa Tanskan Kööpenhaminassa. Tanskan yleisradio kuvasi keikan ja se on myös julkaistu videona ja DVD:nä. CD:n lähteenä on käytetty alkuperäisiä kuva- ja ääninauhoja. Levy on julkaistu myöhemmin nimellä "Live in Denmark 1972".


title: Meebo

text: Meebo on Ajaxiin pohjautuva internet-selaimessa toimiva pikaviestinohjelma, joka tukee monia järjestelmiä kuten Yahoo! Messenger, Windows Live Messenger, Google Talk, AIM, ICQ ja Jabber.


title: Meebo

text: Muita Meebon kaltaisia ohjelmia ovat ainakin eBuddy ja FlickIM.


title: Deep Purple in Concert

text: Deep Purple in Concert on Deep Purplen livealbumi, joka sisältää yhtyeen kaksi BBC-esiintymistä vuosilta 1970 ja 1972.


title: Deep Purple in Concert

text: Kappaleet 1–4 on äänitetty BBC-studioilla "The Sunday Show" -ohjelmassa 19. helmikuuta 1970, ja kappaleet 5–12 nauhoitettiin "BBC Sounds of the Seventies" -showssa Paris-teatterissa Lontoossa 9. maaliskuuta 1972.


title: Liberian ensimmäinen sisällissota

text: Liberian ensimmäinen sisällissota käytiin vuosina 1989–1997 aluksi Liberian hallituksen ja kapinallisten välillä, myöhemmin kapinallisten kesken.


title: Liberian ensimmäinen sisällissota

text: Vuonna 1980 Liberian armeijan ylikersantti Samuel Doe kaappasi vallan silloiselta presidentiltä William Tolbertilitä ruuan korkean hinnan nostattamien mellakoiden jälkeen. Doen sotilasvallankaappaus lopetti valtaa pitäneen afroamerikkalaisen väestön yksinvallan. Tämän jälkeen ylivalta Liberiassa näytti siirtyvän paikallisväestöä edustavalle krahn-heimolle.


title: Liberian ensimmäinen sisällissota

text: Ulkomaiden vastustus Doen epädemokraattista hallintoa vastaan johti maan talouden romahtamiseen. Aluksi Doe murskasi sisäisen opposition, mutta sen jälkeen kun hänen krahn-heimonsa alkoi hyökätä muita heimoja vastaan – erityisesti Nimban piirikunnassa – konflikti näytti väistämättömältä.


title: Liberian ensimmäinen sisällissota

text: Charles Taylor, joka oli lähtenyt Doen hallituksesta, kokosi Norsunluurannikolla joukon kapinallisia, jotka myöhemmin tunnettiin nimellä Liberian Kansallinen Patrioottinen Rintama (NPFL). He hyökkäsivät Nimban piirkuntaan 24. joulukuuta 1989. Liberian armeija kosti tämän koko alueen asukkaille, hyökäten aseettomia siviilejä vastaan ja polttaen kyliä. Monet lähtivät pakolaisiksi Guineaan ja Norsunluurannikolle, mutta oppositio Doea vastaan voimistui. Prince Johnson oli liittoutunut Taylorin kanssa hyökkäyksessä, mutta erosi pian muodostaakseen oman sissiliikkeensä, joka perustui gio-heimoon.


title: Liberian ensimmäinen sisällissota

text: Vuoden 1990 puoliväliin mennessä Liberia oli sisällissodassa. Taylorin NPFL kontrolloi pian suurta osaa maasta, samalla kun Johnson valtasi suuren osan pääkaupungista Monroviasta. ECOWAS yritti suostutella Doen eroamaan ja lähtemään maanpakoon, mutta vaikka hänen asemansa oli heikko – hänet oli saarrettu palatsiinsa – Doe kieltäytyi. Doen ollessa lyhyellä käynnillä poissa palatsistaan häntä vastaan hyökättiin ja hänet vangittiin. Johnson miehineen kidutti Doeta teloittaen hänet lopulta.


title: Liberian ensimmäinen sisällissota

text: Rauha oli kuitenkin vielä kaukana, sillä sekä Taylor että Johnson pyrkivät valtaan. Johnsonin suurella tuella ECOMOG julisti Kansallisen Yhtenäisyyden Väliaikaishallituksen (IGNU) Amos Sawyer presidenttinään. Taylor hyökkäsi Monroviaan 1992, mutta ECOMOG vahvisti kaupunkia ja neuvotteli Cotonoun sopimuksen, joka oli sopimus NPFL:n, IGNU:n ja Doen jäljelle jääneiden tukijoiden välillä. Nämä tunnettiin Liberian Yhdistyneenä Vapautusliikkeenä Demokratialle (ULIMO). Hallituskoalitio muodostettiin elokuussa 1993.


title: Liberian ensimmäinen sisällissota

text: Syyskuussa 1994 Akosombon sopimus yritti korvata koalition siirtymisellä demokraattiseen hallintoon, mutta IGNU ei hyväksynyt sitä. Abujan sopimus elokuussa 1995 onnistui lopulta onnistui tämän aikaan, mutta huhtikuussa 1996 NPFL ja ULIMO alkoivat taistella Monroviassa, mikä johti useimpien kansainvälisten kansalaisjärjestöjen evakuoimiseen ja kaupungin suuren osan tuhoon.


title: Liberian ensimmäinen sisällissota

text: Rauhansopimus kirjoitettiin elokuussa 1995, mikä sitten myöhemmin johti Charles Taylorin nousuun presidentiksi. Liberian ensimmäinen sisällissota vaati yli 200 000 kuollutta ja vei 2,1 miljoonaa ihmistä pakolaisiksi. Rauha ei kuitenkaan vakauttanut oloja, vaan eräät sissiliikkeet jatkoivat taistelua hallitusta vastaan vielä vuoden 1997 presidentinvaalien jälkeenkin. Erityisesti sissit hyökkäsivät hallituksen joukkoja vastaan Guineasta käsin. Tämä hiersi tuntuvasti Liberian ja Guinean välejä. Liberian tilannetta vaikeutti myös sen hallituksen osallistuminen Sierra Leonen sisällissotaan tukemalla maan kapinallisia. Jatkuvat levottomuudet johtivat lopulta alkuvuodesta 2003 uuteen sisällissotaan.


title: Liberian ensimmäinen sisällissota

text: YK arvioi että 150 000 ihmistä kuoli Liberian ensimmäisessä ja toisessa sisällissodassa ja 850 000 pakolaista pakeni naapurimaihin. Sodassa käytettiin lapsisotilaita ja maa oli pitkään kaoottisessa tilassa. Vuosien taistelut sekä useimpien yritysten pako hävitti tavanomaisen taloudellisen toiminnan. Kaoottinen tilanne joka vallitsi vielä 1990-luvun lopulla on nähtävissä nopeana talouden laskuna ja timanttien ja puutavaran myyntinä aseita vastaan.


title: Las Vegas (televisiosarja)

text: Las Vegas on yhdysvaltalainen NBC:n televisiosarja. Se sijoittuu Monteciton kasino-hotelliin ja kertoo henkilökunnan elämästä ja työstä.


title: Las Vegas (televisiosarja)

text: Kasinon johtajana toimii entinen CIA-päällikkö Ed Deline (James Caan). Hänen vaimonsa Jillian (Cheryl Ladd) on lähinnä sivuosassa, mutta tytär Delinda (Molly Sims), joka pyörittää kasinon Mystique-ravintolaa nähdään lähes jokaisessa jaksossa, jonka aikana hän on kasinolla.


title: Las Vegas (televisiosarja)

text: Valvonta- ja turvatiimiin kuuluvat Danny McCoy (Josh Duhamel) ja Mike Cannon (James Lesure). Mikella on insinöörin koulutus, ja ennen nykyistä paikkaa hän toimi Monteciton autojen parkkeeraajana, koska siitä sai hyvää palkkaa. Toinen syy oli klaustrofobia. Ed suostutteli hänet valvontapuolelle töihin.


title: Las Vegas (televisiosarja)

text: Samantha "Sam" Jane Marquez (Vanessa Marcil) on kasinoemäntä ja toteuttaa pelureiden toiveet. Mary Connel (Nikki Cox) on tapahtumakoordinaattori. Nessa Holt (Marsha Thomason) valvoo pelipöytiä mahdollisten huijausten varalta ja toimii itsekin joskus pöydissä jakajana. Häntä kutsutaan 'Jääkuningattareksi', sillä häneltä kuulemma ei jää mikään huomaamatta. Hän lähtee toisen tuotantokauden lopussa Englantiin, joten myöhemmissä jaksoissa häntä ei juurikaan nähdä.


title: Las Vegas (televisiosarja)

text: 1. tuotantokausi


title: Las Vegas (televisiosarja)

text: Ensimmäinen tuotantokausi alkaa Edin saadessa Dannyn ja Delindan suhteen selville. Suhteesta ei kuitenkaan näytä kehittyvän mitään suurempaa ja sekä Danny että Delinda löytävät tuotantokauden mittaan uusia suhteita. Kauden loppuun mennessä koetaan vielä esimerkiksi Samin ja Delinda kidnappausyritys sekä itsemurhayritys hotellilla, joka päättyy yllättävästi. Sarjan ensimmäinen tuotantokausi päättyy kun Danny saa kutsun merijalkaväen palvelukseen, Yhdysvaltojen sodassa Lähi-itää vastaan. Mary joutuu myös kohtaamaan traumaattisen menneisyytensä kauden päätösjaksossa.


title: Las Vegas (televisiosarja)

text: 2. tuotantokausi


title: Las Vegas (televisiosarja)

text: Dannyn selvittyä palveluksesta kaikki ottavat hänet huojentuneina takaisin. Danny tosin joutuu sietämään uusinta valvontatiimin jäsentä Leo Broderia, jonka kanssa hänen suksensa menevät välittömästi ristiin. Danny kuitenkin ratkaisee ongelmansa tyylillä. Kauden edetessä Danny ja Mike kuitenkin joutuvat pistämään kaiken järkensä peliin kun erotettu työntekijä pitää Ediä vankinaan. Kauden edetessä loppua kohden kuvaan astuu yhä suurenevassa mittakaavassa Samin entinen aviomies, joka on kerännyt mittavan omaisuuden saadakseen Samin takaisin. Kauden päätösjaksossa Danny menettää erittäin läheisen henkilön onnettomuudessa, kasino on myynnissä sekä ostoehdokkaita neljä, Mary lähtee uuden poikaystävänsä mukana Havaijille ja Edillä on mittava CIA-sotku selvitettävänä kun kaikki viittaa siihen, että Nessan oletetusti kuollut isä, Jack Holt, onkin elossa. Monet kuitenkaan eivät haluaisi häntä elossa, joten Nessa ei ole turvassa Las Vegasissa...


title: Las Vegas (televisiosarja)

text: 3. tuotantokausi


title: Las Vegas (televisiosarja)

text: Kasino on myyty, mutta uusi omistaja, Monica Mancuso, tuntuu tekevän kaiken päinvastoin kuin Ed ja Danny. Nainen kuitenkin kokee traagisen kuoleman jo vähän ennen kauden puoliväliä, jonka jälkeen vallan ottaa toisille mieluinen henkilö – ja toisille ei. Caseyn ja Samin avioero hoidetaan viimeinkin loppuun, tosin enemmän Samin toiveesta. Loppukauden aikana Mike saa houkuttelevan työtarjouksen televisiotöistä ja Montecito kohtaa melkoisia PR-ongelmia, kun ensin asiakas näyttää menettäneen munuaisensa hotellissa vasten tahtoaan ja heti perään ravintolan katkarapukastikkeesta löytyy ihmisen sormi. Kauden päätösjaksossa koko Montecito valmistautuu sanomaan hyvästit Delindalle joka aikoo mennä naimisiin yliopistoihastuksensa kanssa – ja muutta tämän luoksen Myanmariin. Mutta onnistuuko se kuitenkaan? Kauden viimeinen jakso loppuu dramaattisesti kun Ed huomaa tuijottavansa häntä osoittavaa pistoolia – juuri ennen laukausta.


title: Las Vegas (televisiosarja)

text: 4. tuotantokausi


title: Las Vegas (televisiosarja)

text: Ed on kriittisessä tilassa eikä selviämisestä ole takuita. Samilla on hankaluuksia asiakkaansa kanssa, joka johtaa lopulta murhasyytteeseen. Danny ja Mike taas tekevät kaikkensa selvittääkseen kuka hakkeroituu Monteciton tiedostoihin ja vaarantaa koko kasinon toiminnan. Kausi alkaa näiden tapahtumien valossa melko räjähtävästi, eikä tahti paljoa rauhoitu kun Sam selviää syytteestä, mutta saa melkoisen tarjouksen sitä vastaan, että uhraisi asiakkaansa syyttömänä. Delinda kidnapataan ja Edillä on vuorokausi aikaa hankkia 50 miljoonaa – tai Delinda haudataan elävältä. Loppukaudesta Dannyn auto varastetaan ja hänen hyvä ystävänsä vajoaa itsemurhatasolle. Kasinolta myös huijataan yksi maailman arvokkaimmista viineistä sekä faarao – jonka vakuutussumma on 400 miljoonaa. Lopussa kasinon omistajan kuolema tuottaa lopulta paljon odotettua enemmän ongelmia ja verovirasto uhkaa ottaa Monteciton haltuunsa, ellei Ed pelasta sitä omilla rahoillaan. Jillian kuitenkin haluaa Edin jäävän eläkkeelle avioeron uhalla ja kausi huipentuu Dannyn, Edin ja Maryn ampuessa Maryn isän, joka on uusinut vanhat rikoksensa.


title: Las Vegas (televisiosarja)

text: 5. tuotantokausi


title: Liberian toinen sisällissota

text: Liberian toinen sisällissota käytiin vuonna 2003. Sen katsotaan kuitenkin alkaneen jo vuonna 1999, kun kapinallisjoukot siirtyivät Guineasta Liberian pohjoisosiin ja ottivat ne haltuunsa.


title: Liberian toinen sisällissota

text: Vuosina 1989–1997 käydyn ensimmäisen sisällissodan jälkeen olot Liberiassa olivat hyvin epävakaat, sillä jotkin sissijoukot jatkoivat taistelua presidentti Charles Taylorin hallitusta vastaan Guineasta käsin, ja hallitus tuki Sierra Leonen kapinallisia. Toinen sisällissota syttyi, kun taistelut kiihtyivät alkuvuodesta 2003. Sissikapinalliset vaativat, että Taylorin ja korruptoituneen hallituksen oli erottava.


title: Liberian toinen sisällissota

text: Elokuussa Liberiaan alkoi tulla länsiafrikkalaisia rauhanturvajoukkoja, joita Yhdysvallat avusti sekä rahallisesti että sotilaallisesti. Presidentti Taylor lähti samassa kuussa maanpakoon Nigeriaan, ja rauhansopimus allekirjoitettiin jo 18. elokuuta 2003. Tämän jälkeen kapinalliset vetäytyivät pääkaupunki Monroviasta, ja kaupunki joutui rauhanturvaajien haltuun.


title: Liberian toinen sisällissota

text: Toisen sisällissodan jälkeen maassa alkoi voimakas jälleenrakennustyö, ja ensimmäiset sodan jälkeiset vaalit pidettiin loka-marraskuussa 2005.


title: Kärim Mäsimov

text: Kärim Mäsimov (, s. 15. kesäkuuta 1965 Tselinograd, Kazakkien sosialistinen neuvostotasavalta, nykyään Astana, Kazakstan) on Kazakstanin pääministeri. Hän aloitti tehtävässään 10. tammikuuta 2007.


title: Kärim Mäsimov

text: Mäsimov osaa puhua kazakkia, venäjää, kiinaa, englantia ja arabiaa. Hän on uransa aikana toiminut muun muassa Hongkongissa Kazakstanin kaupankäyntioperaatioiden johtotehtävissä. Sitä ennen hän opiskeli Kiinassa. Mäsimovilla ajatellaan olevan hyvät yhteydet myös Kremliin. Hän työskenteli aiemmin varapääministerinä 19. tammikuuta 2006 – 9. tammikuuta 2007 ja talousministerinä sekä liikenteen ja viestinnän budjettisuunnitteluministerinä vuonna 2001. "Pravda"-lehden mukaan häntä pidetään ”yhtenä vaikutusvaltaisimmista hahmoista presidentin sisäpiirissä”.


title: Kärim Mäsimov

text: Presidentti Nazarbajev nimitti Mäsimovin Danïal Ahmetovin seuraajaksi pääministerinä 9. tammikuuta 2007. Nur Otan -puolue hyväksyi Mäsimovin ehdokkuuden ja Kazakstanin parlamentti vahvisti nimityksen 10. tammikuuta. Mäsimov on ensimmäinen pääministerin tehtävässä toimiva uiguuri, vaikka hänen Kazakstanin sisämaanpassinsa mukaan hän on kansallisuudeltaan kazakki.


title: Ammunta kesäolympialaisissa 1996

text: Atlantan kesäolympialaisissa 1996 ammunnassa kilpailtiin kymmenessä miesten lajissa ja viidessä naisten lajissa.


title: Hui-Hai

text: Hui-Hai on kolmas studioalbumi "Soitinmenot"-televisiosarjassa esitetyistä lauluista. Albumi on julkaistu vuonna 1987. Albumin laulut sävelsi Aarno Raninen salanimellä George Romain ja sanoitti Pertsa Reponen salanimellä Alan Dorkin. Albumilla artistiryhmää ei kutsuta aiempaan tapaan nimellä ”Soitinmenot”, vaan nimellä ”Hui-Hai joukko”. Albumilla on mukana myös Aake Kalliala kahdella esittämällään kappaleella, vaikka hän ei esiinny tv-sarjan vakituisessa ryhmässä. "Soitinmenot"-sarjan lauluja on julkaistu aiemmin albumeilla "Soi-tin-me-not" ja "Uffaffaa!".Suluissa on merkitty kappaleen esittäjä/esittäjät. "Tähdellä" (*) merkityt kappaleet esittää: "Heikki Kinnunen, Eija Ahvo, Susanna Haavisto ja Erkki Saarela".


title: Pärnu Rannastaadion

text: Pärnu Rannastaadion on monikäyttöinen stadion Pärnussa, Virossa. Stadionin pääkäyttäjä on jalkapalloseura JK Vaprus Pärnu, jonka edustusjoukkue pelaa Viron pääsarjaa Meistriliigaa. Stadionilla on 1900 istumapaikkaa.


title: Pärnu Rannastaadion

text: Stadion on rakennettu jo neuvostoajoilla, ja kunnostaminen on jäänyt vähiin, joten erityisesti pääkatsomo ja juoksurata ovat todella heikossa kunnossa.


title: Pärnu Rannastaadion

text: World Stadiums.com


title: Kärsämäen kirkko

text: Kärsämäen kirkko on Kärsämäen seurakunnan kirkko. Kirkko sijaitsee Junnonkankaalla nelostien ja Kokkola-Kajaani tien risteyksen tuntumassa.


title: Kärsämäen kirkko

text: Tyyliltään puukirkko on empiretyylinen, lähes tasavartinen ristikirkko, jonka keskiosassa on pieni torni. Kirkon suunnitteli Yleisten rakennusten intendentinkonttorissa C. L. Engel vuonna 1828. Kirkko rakennettiin kuitenkin vasta vuonna 1842. Kellotapuli on rakennettu samana vuonna kuin kirkko Ernst Lohrmannin suunnitelmien mukaan. Kirkon rakennustyön rakennusmestarina toimi tunnettu kirkonrakentaja Jaakko Kuorikoski. Kirkon ja kellotapulin välinen silta on ainutlaatuinen. Kirkkoon on tehty kolme suurempaa korjausta vuosina 1938, 1964 ja 1986.


title: Kärsämäen kirkko

text: Kärsämäen ensimmäinen kirkko oli hirsinen paanuilla katettu suorakirkko. Kirkko oli valmistunut vuonna 1765 ja se purettiin vuonna 1841. Kirkko sijaitsi Kattilakosken partaalla Pyhäjoen rannalla. Vanhasta kirkosta on peräisin uudessakin kirkossa esillä oleva votiivilaiva. Vanhan kirkon rakennuspaikan läheisyyteen on vuonna 2004 valmistunut arkkitehti Anssi Lassilan suunnittelema Paanukirkko, joka modernista ulkoasustaan huolimatta on rakennettu vanhoilla 1700-luvun työmenetelmillä.


title: Patricia Girard

text: Patricia Girard (s. 8. huhtikuuta 1968 Pointe-à-Pitre, Guadeloupe) on ranskalainen pika- ja pika-aitajuoksija.


title: Patricia Girard

text: Girard kärähti 1990 dopingista ja sai kahden vuoden kilpailukiellon. Hän juoksi Barcelonan olympialaisissa 1992 Ranskan joukkueessa, joka sijoittui 4 x 100 metrin viestijuoksussa neljänneksi. Seuraavana vuonna hän voitti pronssia Toronton sisäratojen MM-kilpailuissa 60 metrin aidoissa ajalla 8,01 ja sijoittui kahdeksanneksi 60 metrin sileällä ajalla 7,31. Myöhemmin samana vuonna Stuttgartin ulkoratojen MM-kilpailuissa hän karsiutui 100 metrin aitajuoksun välierissä ajalla 13,03. 1994 hän voitti sisäratojen EM-pronssia 60 metrin sileällä, mutta karsiutui Barcelonan sisäratojen MM-kilpailuissa 1995 60 metrin aidoissa. Hän karsiutui myös Göteborgin ulkoratojen MM-kilpailuissa myöhemmin samana vuonna 100 metrin aidoissa ajalla 12,87. Girard voitti 1996 sisäratojen EM-kultaa 60 metrin aidoissa sekä olympiapronssia Atlantan olympialaisissa 100 metrin aidoissa ajalla 12,65.


title: Patricia Girard

text: Girard voitti Pariisin sisäratojen MM-kilpailuissa 1997 pronssia 60 metrin aidoissa ajalla 7,84. Myöhemmin samana vuonna hän voitti Välimeren kilpailuiden mestaruuden ja sijoittui Euroopan cupissa toiseksi 100 metrin aidoissa. Ateenan ulkoratojen MM-kilpailuissa hän karsiutui 100 metrin aitojen välierissä, mutta oli mukana voittamassa MM-pronssia pikaviestissä. Vuonna 1998 hän voitti sisäratojen EM-kultaa 60 metrin aidoissa sekä sijoittui toiseksi 100 metrin aidoissa Euroopan cupissa ja viidenneksi Budapestin EM-kilpailuissa. Seuraavana vuonna hän voitti Euroopan cupissa 100 metrin aidat sekä pikaviestin. Sevillan MM-kilpailuissa hän juoksi 100 metrin aidoissa kahdeksanneksi, mutta oli samoissa kilpailuissa mukana voittamassa pikaviestissä MM-hopeaa.


title: Patricia Girard

text: Girard karsiutui Sydneyn olympialaisissa 2000 100 metrin aitojen alkuerissä. Seuraavana vuonna hän karsiutui Edmontonin MM-kilpailuissa välierissä. Vuonna 2002 hän voitti sisäratojen EM-pronssia 60 metrin aidoissa. Myöhemmin samana vuonna hän voitti 100 metrin aidoissa Euroopan cupin ja juoksi Münchenin EM-kilpailuissa matkan neljänneksi. Birminghamin sisäratojen MM-kilpailuissa 2003 Girard sijoittui 60 metrin aidoissa kahdeksanneksi. Saman vuoden Euroopan cupissa hän oli 100 metrin aitojen kolmas. Pariisin ulkoratojen MM-kilpailuissa hän juoksi 100 metrin aitojen seitsemänneksi sekä oli mukana voittamassa pikaviestissä MM-kultaa. Kauden lopussa hän oli 100 metrin aidoissa viides. 2005 sisäratojen EM-kilpailuissa hän sijoittui 60 metrin aidoissa kuudenneksi. Torinon sisäratojen EM-kisoissa 2009 hän karsiutui 60 metrin aitojen alkuerissä.


title: Magnya Carta

text: Magnya Carta on Antic Cafen kolmas albumi, joka julkaistiin Japanissa 29. marraskuuta 2006.


title: Ilmakennopatja

text: Ilmakennopatja on patja, jossa perinteinen jousisto on korvattu ilmakennoilla. Patja on jaettu kennoihin, jotka on yhdistetty toisiinsa ilmakanavilla. Ilmakanavien kautta paine pääsee tasaantumaan samanlaiseksi jokaiseen kennoon, jolloin patja myötäilee ja tukee vartaloa tasaisesti joka kohdasta.


title: Ilmakennopatja

text: Ilmakennoon perustuvia patjoja on valmistettu USA:ssa jo toistakymmentä vuotta. Ensimmäisiä asiakkaita olivat sairaalat ja niissä erityisesti potilaat, jotka joutuivat makaamaan liikkumatta pitkiä aikoja.


title: Kaldea

text: Kaldea on Irakissa vanhalla ajalla sijainneesta Babyloniasta käytetty hellenistinen nimitys. Uus-Babyloniaa, jonka eräs kuningas Nebukadressar II valtasi Jerusalemin, sanotaan monesti Kaldean dynastiaksi. Kaldea tunnettiin oraakkeleistaan ("Kaldean oraakkelit"), maageistaan, mytologiasta ja astrologiasta. Nimi Kaldea viittaa nimenomaan Etelä-Babyloniaan, joka oli noin 600 kilometriä pitkä tulvatasanko.


title: Katalonianpaimenkoira

text: Katalonianpaimenkoira on Pohjois-Espanjan Kataloniasta kotoisin oleva keskikokoinen paimenkoira. Se kuuluu FCI-roturyhmään 1 – Lammas- ja karjakoirat.


title: Katalonianpaimenkoira

text: Katalonianpaimenkoiran turkki on pitkää, karkeaa ja vähän laineikasta. Myös hännässä ja raajoissa runsas karvapeite. Korvat ovat riippuvat ja kolmionmuotoiset. Häntä on melko alas kiinnittynyt. Katalonianpaimenkoirat syntyvät joskus töpöhäntäisinä. Käpälät ovat soikeat, ja takakäpälissä on kaksoiskannukset.


title: Katalonianpaimenkoira

text: Rotua käytettiin paimenkoirana Kataloniassa, erityisesti Pyreneitten vuoristossa. Vaikeissa olosuhteissa paimenkoirien piti paitsi paimentaa, myös vartioida.


title: Katalonianpaimenkoira

text: Joillakin sukulinjoilla on taipumusta lonkkaniveldysplasiaan.


title: California Jamming

text: California Jamming on Deep Purplen livealbumi, joka on nauhoitettu California Jam-festivaaleilla huhtikuussa 1974. Ääniraita on otettu videoversiosta. Uusi parempilaatuinen ja koko setin sisältävä versio julkaistiin vuonna 2003 nimellä "Just Might Take Your Life".


title: Hoysala

text: Hoysala oli mahtava eteläintialainen valtakunta, joka hallitsi nykyistä Karnatakan osavaltiota vuosina 1040–1346. Valtakunnan pääkaupunki oli aluksi Belurissa, myöhemmin Halebidussa.


title: Hoysala

text: Hoysalan hallitsijat olivat lähtöisin Karnatakan vuoristoisilta seuduilta. He käyttivät hyväkseen Länsi-Chalukyan ja Kalachurin kuningaskuntien välistä sotaa ja laajensivat valta-aluettaan Karnatakaan ja Kaverijoen pohjoispuolelle nykyisen Tamil Nadun alueelle. 1200-luvun alussa he hallitsivat pääosaa nykyisestä Karnatakasta, osia Tamil Nadusta ja Andhra Pradeshin länsiosia Deccanin ylängöllä.


title: Hoysala

text: Hoysalan valtakausi oli tärkeää aikaa kuvataiteiden, arkkitehtuurin ja uskonnon kehittymiselle Etelä-Intiassa. Nykyisin Hoysalat muistetaan ennen kaikkea temppeliarkkitehtuuristaan. Yksi tunnetuimmista on Somnathpurin temppeli, joka on rakennettu vuonna 1260. Temppeleitä on säilynyt yli sata. Hallitsevat uskonnot olivat jainalaisuus ja vaishnavismi eli vishnulaisuus, eräs hindulaisuuden pääsuuntauksista. Kuningas Vishnuvardhana rakennutti useita temppeleitä osoittaakseen taloudellista ja sotilaallista riippumattomuuttaan. Kaiken kaikkiaan Hoysalan valtiaat rakennuttivat noin 1500 temppeliä. Kannadaa ja sanskriittia käytettiin molempia kirjallisuuden kielinä.


title: Hoysala

text: Hoysalan talous perustui maanviljelyyn. Viljelymaat oli organisoitu kaksitasoiseen feodaalijärjestelmään. Valtion kustannuksella rakennutettiin tekoaltaita kastelua varten, sekä kattava tieverkosto.


title: Sidamo

text: Sidamo on afroaasialaisiin kieliin kuuluva kieli, jota puhutaan Etiopiassa. Sillä on 2,98 miljoonaa puhujaa. Kieltä on mahdollista opiskella yliopistossa pääaineena ja sitä käytetään myös hallituksen työskentelykielenä. Ennen vuotta 1993 oli käytössä etiopialainen kirjaimisto, sen jälkeen latinalainen.


title: Just Might Take Your Life

text: Just Might Take Your Life on Deep Purplen California Jam -esiintymisestä tehty parempilaatuinen versio vuodelta 2003. Se sisältää myös aiemmista painoksista puuttuneen "Lay Down Stay Down" -kappaleen. Tosin välispiikkejä on jouduttu editoimaan, jotta levy mahtuisi yhdelle CD:lle.


title: Uus-Babylonia

text: Uus-Babylonia oli Uus-Assyriasta uudelleen irtautunut Babylonian valtio. Vuosisatoja kestäneet meedialaisten ja babylonialaisten hyökkäykset olivat muutenkin jo heikentäneet Assyrian valtaa, mutta varsinaisen kuoliniskun antoi Assyrian viimeisen voimakkaan hallitsijan Assurbanipalin kuolema (630/627), jolloin maa ajautui sisällissotaan. Tilannetta käytti hyväkseen kaldealainen Nabopolassar, joka sai joukkoineen karkotettua assyrialaiset Babyloniasta.


title: Uus-Babylonia

text: Uus-Babylonian keskus oli nykyisessä Irakissa muinoin sijainnut Babylonin kaupunki. Sitä johti niin sanottu kaldealaisten dynastia, jonka ensimmäinen kuningas oli Nabopolassar. Hänen poikansa Nebukadressar II valloitti Juudan ja vei juutalaiset pakkosiirtolaisuuteen. Baylonian viimeinen kuningas oli Nabunaid, mutta viimeisinä vuosina Uus-Babyloniaa hallitsi käytännössä varakuningas Belsassar, koska Nabunaid oli Arabiassa.


title: Uus-Babylonia

text: Kuka Nabunaid palvoi kuunjumalaa, perinteisen auringonjumalan palvojapapit liittoutuivat häntä vastaan ja saivat tukea Persian Kyyrokselta, jonka sotajoukko valtasi muutamien taistelujen jälkeen verettä Babylonin vuonna 539 eaa.


title: Uus-Babylonia

text: Assyrian vallan alle joutunut Babylonia oli kapinoinut jo Assurbanipalin aikana, jolloin maan johtaja Shamasshumukin hävisi taistelunsa ja kuoli. Assyrian kannatus Babyloniassa heikkeni 630-luvulla eaa. hyvin alas.


title: Uus-Babylonia

text: Babylonian johtoon nousi Nabopolassar (626–605 eaa.). Hän nojautui vanhaan Babylonian Nabu- ja Marduk-jumalia palvovaan perinteeseen, ja ihaili muinaisia Mesopotamian suurkuninkaita Hammurabia ja Akkadin Sargonia. Hän ei ollut lainkaan niin kerskaileva ja julmia yksityskohtia kuvaava kuin Assyrian kuninkaat taistelukuvauksien esittämisessä.


title: Uus-Babylonia

text: Babylonia osallistui vuonna 612 eaa. meedialaisten hyökkäyksessä luhistuneen Uus-Assyrian jakoon Meedian kanssa, ja sai itselleen Eufratin ja Tigrisin jokilaaksot Meedian kuninkaan Kyaxareen kanssa tehdyn sopimuksen mukaan. Meedialaiset pitivät tämän mukaan Babyloniaa tasa-arvoisena. Alussa Babylonia sai Keski- ja Etelä-Mesopotamian sekä periaatteessa myös Syyrian, vaikkei kyennytkään sitä heti valtaamaan.


title: Uus-Babylonia

text: Babylonialaiset eivät hyökänneet temppeleihin hyökätessään Assyriaan mutteivät voineet estää meedialaisten tekemää Assurin temppelin hävitystä. Assyria kukistui lopullisesti 606 eaa..


title: Uus-Babylonia

text: Nabopolassar lähetti poikansa Nebukadressar II:n sotaretkelle Levanttiin, jonne farao Neko II oli saapunut joukkoineen Assyrian armeijan jäänteiden tueksi. Egyptiläiset asettuivat tielle asettuneen Juudan sotajoukon ja hävisivät Karkemishissa käydyn taistelun Babylonian armeijalle. Näin Nabopolassarin Babylonia ulottui lopulta Palestiinasta Persianlahdelle. Nabopolassarin ollessa Syyrian sotaretkellä hänen isänsä kuoli, ja hän palasi Orontes-joen varrelta Hamatista takaisin Babyloniin.


title: Uus-Babylonia

text: Uus-Babylonia laajeni viimeistään Nebukadressar II:n hallitessa 605–562 suurvallaksi. Nebukadressar ei kuvannut teksteissään sotia, enimmäkseen vain temppelin rakennustöitä. Nebukadressar rakennutti kalliita ja mahtavia palatseja ja temppeleitä Babylonin keskustaan. Babylonin ympärille rakennettiin kolminkertainen muuri, ja Sipparista Akshakiin ulottuva Meedian muuri 60 km pohjoiseen Babylonista. Kastelukanava- ja vesisäiliötöitä tehtiin. Kapinointia Babyloniassa oli jo 595 eaa. Levantissa taisteltiin silti pitkään.


title: Uus-Babylonia

text: Juudaan hyökättiin jo 597 eaa, ja maa pantiin maa maksamaan veroa Babylonialle. Kapinoinut Juuda joutui 587 eaa. pakkosiirtolaisuuteen Babyloniaan. Foinikiassa ollut Itobaalin johtamaTyyroksen saarilinnake antautui 573 eaa. 13-vuotisen saarron jälkeen.


title: Uus-Babylonia

text: Nebukadressar oli erotuomarina Meedian ja Lyydian kiistassa. Oppositio vastusti suunnattoman kalliita rakennushankkeita, ja se onnistuikin nostamaan Avil-Mardukin kuninkaaksi. Avil-Marduk armahti kymmeniä vuosia vankina olleen Juudan kuninkaan Joojakinin ja pysäytti rakennushankkeet. Pian Neriglissar kaappasi vallan ja jatkoi hallitessaan 560–556 Nabukadressar II:n aloittamaa rakennushanketta. Hän eteni 150 km vanhan valtakunnanrajan taakse Kilikiaan Lyydian alueelle. Näihin aikoihin Anshanissa eli Persiassa nousi valtaan Meedian Astyageen vävy, kuningas Kyyros II Suuri. Neriglissarin alaikäinen poika murhattiin pian valtaistuimelle nousun jälkeen juonittelujen uhrina. Johdossa ollut Mardukin papisto menetti asemansa, Sinin ja Shamashin papit nostivat lopulta kuunjumala Sinin palvojan, Harranissa syntyneen Nabunaidin, joka ei ollut babylonialainen syntyperältään. Nabunaidin äiti Addaguppi oli vuoden 610 eaa. jälkeen Harranista meedialaisia ja kaldealaisia vihollisia paennut kuunjumalan papitar, joka halusi pojastaan kuninkaan.


title: Uus-Babylonia

text: Uus-Babylonian viimeinen kuningas Nabunaid oli taipuvainen haavellisuuteen, ja tuki kuunjumalan papistoa. Nabunaid rakennutti uudestaan sortuneet temppelit ja kaivoi ikivanhoista temppeleistä tiedonantoja. Urin kuunjumalan temppeli restauroitiin, niin kuin Shamashin temppeleitä Larsassa ja Sipparissa.


title: Uus-Babylonia

text: Nabunaid teki sotaretkiä, hyökkäsi 555 Kilikiaan niin kuin Nariglissar, ja Syyriaan 554—553—552 eaa. Babylon ja viisi muuta maan kaupunkia kapinoivat, samoin Syyriassa puhkesi levottomuuksia. Luultavasti Nabunaid kukisti kapinat.


title: Uus-Babylonia

text: Nabunaid pelkäsi Kyyroksen Persian nousua ja ajatteli siirtää valtansa painopisteen Arameaan ja Arabiaan ja hyökkäsi Taimaan myöhemmän Medinan seudulle ja viipyi siellä kymmenen vuotta. Hän solmi liiton Meedian Astyageen kanssa, mutta Kyyros valtasi 550 eaa. jälkeen Meedian ja sai hallintaansa valtavan suuren valtakunnan, joka käsitti ainakin nykyisen Iranin, Turkin ja Afganistanin. Nabunaid ei ottanut Mardukin papistoa huomioon, ja se alkoi ajan kuluessa yhä enemmän vihata Nabunaidia, jonka hallinto esti tätä suorittamasta sen kaipaamia kulttimenoja.


title: Uus-Babylonia

text: Babyloniassa nousi uusi kapina, jonka Nabunaidin poika Belsassar kukisti. Nabunaid päätti palata Babyloniin ja lepyttää laiminlyötyä Mardukin papistoa ja päätti viettää suuren tuhatvuotisen uuden vuoden juhlan, jolloin kaikki jumalankuvat piti viedä Mardukin temppeliin. Sitä ei ollut vietetty pappien vihastukseksi ajallaan.


title: Uus-Babylonia

text: Tämä oli liian myöhäistä, sillä syrjäytetty Mardukin papisto liittyi yhteen akhemenidien Persian kanssa. Kyyros lupasi Mardukin papistolle sen kaipaamat jumalanpalvelukset.


title: Uus-Babylonia

text: Alussa Babylonin pohjoispuolella, Tigrisin itäpuolella oleva entinen gutilaisten hallitsema seutu siirtyi Gobryasin johtamana Persian vallan alle. Persialaiset voittivat taistelun Sipparissa, joka lienee ollut Babylonian toiseksi merkittävin kaupunki.


title: Uus-Babylonia

text: Muutaman taistelun jälkeen Kyyroksen johtamat persialaiset marssivat Babyloniin taisteluitta. Kaupungissa avattiin portit Persian joukoille 12. lokakuuta 539. Persialaiset eivät ryöstelleet kaupunkia. 17 päivän päästä Kyyros saapui kansan hurratessa ja juhliessa Babyloniin. Samoihin aikoihin muut Babylonian kaupungit antautuivat Persialle. Myös Pohjois-Mesopotamia, Syyria ja Palestiina siirtyivät ilman verenvuodatusta Persialle. Nabunaid joutui vangiksi, mutta on saattanut saada pienen alueen valtansa alle Itä-Persiasta. Tämän jälkeen Babylonia kapinoi muutaman kerran huonolla menestyksellä Persiaa vastaan.


title: Uus-Babylonia

text: Uus-babylonialainen tai kaldealainen Babylonin XI eli 11. dynastia.


title: Perks and Tit

text: Perks and Tit on Deep Purplen livejulkaisu. Se on nauhoitettu San Diegon Sports Arenalla 9. huhtikuuta 1974, vain kolme päivää legendaarisen California Jam -keikan jälkeen. Albumi ei sisällä koko esiintymistä. Albumi on julkaistu myöhemmin uudelleen nimellä "Live in San Diego 1974".


title: Live in London (Deep Purplen albumi)

text: Live in London on Deep Purplen livealbumi, jonka BBC nauhoitti "In Concert" -sarjaansa 22. toukokuuta 1974 Kilburn Gaumont Statessa Lontoossa. Syyskuussa 2007 julkaistu remasteroitu versio sisältää alkuperäiseltä versiolta puuttuneen "Space Truckin'" -kappaleen.


title: Uus-Assyria

text: Uus-Assyria oli Pohjois-Irakissa sijainnut muinainen Assyrian valtio 911–609 eaa. Se kasvoi suurvallaksi parissa sadassa vuodessa valloittaen muun muassa Babylonian, Syyrian ja Israelin sekä lopulta Egyptinkin. Sen laajeneminen alkoi kuninkaiden Assurnasirpal II:n ja Salmanassar III:n vallitessa. Näiden jälkeen maa oli heikko ja hajanainen välillä 823–745 eaa.. Tämän jälkeen Tiglatpileser III aloitti sotaretket muun muassa Israeliin. Sargon II valtasi Israelin vieden asukkaat pakkosiirtolaisuuteen. Hänen seuraajansa Sanherib hävitti monta kertaa kapinoineen Babylonin, mikä kauhistutti myös assyrialaisia. Sanheribin poika, sairaalloinen Assarhaddon salli rakentaa Babylonin temppelin uudelleen, ja hyökkäsi Egyptiin. Viimeinen kuningas Assurbanipal 669–627 oli sivistynyt mies, jolla oli laaja kirjasto. Uus-Assyria romahti skyyttien, kimmerialaisten ja meedialaisten hyökkäyksiin. Babylonia irtautui 626 Nabopolassarin johdolla. Assur tuhoutui 614, ja pääosin meedialaiset hävittivät niniven 612 eaa.. Assyrian armeijan viimeisetkin jäänteet tuhoutuivat eri taisteluissa 609–605 eaa.


title: Uus-Assyria

text: Assyria alkoi uudestaan laajeta vuoden 900 eaa. paikkeilla. Laajenemista jatkui tälläkin kerralla noin 200 vuotta. Noin 910 eaa. Assyrian kuningas Adad-Nirari II valloitti Nisibisin. Tukulti-Ninurta II:n aikana vuonna 884 eaa. Assyrian valta ulottui jo Harraniin asti Syyriassa ja lounaassa ja etelässä Eufratille. 856 eaa. Salmanassar löi Urartun kuninkaan Aramun. Assyrian valta vastavalloitetuilla alueilla ei ollut pysyvää, vaan alueet kapinoivat heti.


title: Uus-Assyria

text: 884 eaa.–859 eaa. Assurnasirpal II teki pitkästä aikaa suuria sotaretkiä. Hän valtasi Mesopotamian reunavuoristot, voitti Eufratin leskijuoksin aramealaiset ja kävi ryöstöretkillä Syyriassa. Hän aloitti laajan valloituskampanjan, aiheuttaen suurta tuhoa valloitetuilla alueilla.


title: Uus-Assyria

text: Kapinointi valloitetuilla alueilla estettiin ankaralla terrorilla. Vihollisen johtajat nyljettiin tai seivästettiin. Kaupungit ryöstettiin, hävitettiin ja poltettiin, väestö vietiin pakkosiirtolaisuuteen. Assurnasirpalin marssiessa kohti Libanonia Tyyros ja Siidon antautuivat, koska olivat kuulleet Assyrian armeijan hirmutöistä. Assurnasirpal teki Kalhusta pääkaupungin.


title: Uus-Assyria

text: Salmanassar III, Assurnasirpalin poika, laajensi Assyriaa entisestään. Hänen sotaretkensä ulottuivat kauas valtakunna rajojen ulkopuolelle. Israelin Jeehu joutui vasalliksi, Damaskos ei kuitenkaan koskaan antautunut piirityksestä huolimatta. Salmanassar III tunkeutui Etelä-Babyloniaan saakka, muttei hävittänyt sen pyhiä kaupunkeja. Monia Syyrian alueita Salmanassar III ei onnistunut valtaamaan pysyvästi, vaikka hankki niistä runsaat sotasaaliit.


title: Uus-Assyria

text: Salmanassarin kuoltua syntyi valtataistelu ja sisällissota, jonka Shamshi-Adad V voitti. Tämän kuolleessa taas nousi kuningattareksi Sammu-ramat eli Semiramis. Semiramiin valtaa rajoitti koko ajan kasvavan aateliston mahti. Lopulta seuraavien kolmen kuninkaan aikana aatelisista tuli kuninkaita, jotka kävivät itsenäisiä sotia omista provinsseistaan käsin. Maa hajosi moneksi valtioksi.


title: Uus-Assyria

text: Vasta Tiglatpileser III yhdisti Assyrian uudestaan. Hän lisäsi hovivirkoja ja pirstoi maakuntia heikentäen näin ylimystöä. Jalkaväkeen alettiin ottaa sotavankeja, koska asepalvelusta ei Assyriassa pidetty. Assyrialaisia oli tämän jälkeen vain erikoisjoukoissa pioneereina, sotavaunuissa ja ratsuväessä. Assyrian armeijan ytimenä toimi ratsuväki, joka oli omaksuttu meedialaisilta, joilta ryöstettiin alituiseen hevosia. Noin 745 eaa. hän alkoi rakentaa Uus-Assyrian imperiumia (746–609 eaa.), palauttaen Urartun valtaamia alueita Pohjois-Assyriassa ja Syyriassa. Pohjois-Syyria kukistui sitkeän vastarinnan jälkeen. Israel valloitettiin ja Damaskos tuhottiin. Assyrialaiset hyökkäsivät aika ajoin Teheraniin asti taistellessaan meedialaisia vastaan. Noin 728 eaa. Tiglatpileser valtasi myös Babylonin. Tiglatpileserista tuli myös Babylonian kuningas nimellä Pulu, mutta hän säilytti Babylonian muodollisen itsenäisyyden.


title: Uus-Assyria

text: Salmanassar V 727–722 valloitti Israelin pääkaupungin Samarian. Hänen veljensä Sargon II ("Oikea kuningas") kaappasi kuitenkin käsiinsä vallan Assurin tekemän kapinan avulla, ja Salmanassar V kuoli kapinassa.


title: Uus-Assyria

text: Sargon II 721–705 valtasi Syyrian Assyrian herruuteen, ja myös suurimman osan Kappadokiaa.


title: Uus-Assyria

text: Kaldealainen Merodak-Baladan kaappasi Elamin tuella Babylonin kuninkuuden. Kaldealaiset olivat tuntematonta aramealaistunutta kansaa, joka asui Mesopotamian eteläosissa. He pyrkivät irti Babyloniasta ja Assyriasta, ja Elam tuki heitä. Joskus Babylon liittoutui kaldealaisten kanssa assyrialaisia vastaan. Sargon antoi Merodak-Baladanin hallita, koska hänellä oli kädet täynnä töitä Syyriassa ja Palestiinassa. 720 eaa. Assyria kukisti Syyrian kapinan ja löi kapinallisia auttaneet Egyptin joukot. Sargoniakin uhkasivat Iraniin asettuneet meedialaiset 900-luvulta lähtien. 716 eaa. Sargon voitti meedialaiset Harharissa Hamadanin lähettyvillä.


title: Uus-Assyria

text: Urartulaiset olivat uhka pohjoisessa - Sargon ei onnistunut valloittamaan Manneaa, joka oli Urartun hallitseman alueen eteläosissa, jonka kautta kulki tärkeitä kauppateitä. 715 eaa. Urartun kuningas hävisi kimmerialaisille, ja Urartun pääkaupungissa Turushpassa sattui kapinoita. Sargon hyökkäsi tämän jälkeen Urartuun ja valloitti sen eteläiset alueet. Sitten tuli irtipäässeen Babylonian vuoro. Sargon hyökkäsi Babyloniaan 710 eaa., Merodak-Baladan pakeni ja Babylon antautui. samana vuonna sargon alkoi rakennuttaa omaa pääkaupunkiaan Dur-Sharrukinia. Monet valtiot, kuten Fryygian Midas, Kypros ja Bahrain suostuivat Assyrian vasalleiksi. Sargon rakennutti itselleen uuden pääkaupungin Dur-Sharrukinin. Sargon kaatui 706 eaa. sotaretkellä meedialaisia vastaan.


title: Uus-Assyria

text:
Kun Sargonin poika Sanherib 704 eaa.–681 eaa. nousi valtaistuimelle, Babylonia itsenäistyi. Merodak-Baladan tuli taas Babylonian kuninkaaksi nostattaen Assyrian alistamia kansoja kapinaan sitä vastaan. Alkoi Assyrian sota elamilaisia ja Babyloniaan asettuneita kaldealaisia vastaan.
Sanherib karkotti kaldealaiset kapinalliset takasin Kaldean eli Merimaan soille. Rutto pysäytti Sanheribin retken Jerusalemiin. Kaldealainen Merodak-Baladan palasi Babylonian johtoon. Pian assyrialaiset syrjäyttivät hänet ja ajoivat hänet Elamiin. Kohta Sanheribin poika syöstiin kuitenkin Babylonian valtaistuimelta. Nyt alkoi olla Sanheribin mitta täysi kapinoivan Babylonin suhteen.


title: Uus-Assyria

text: 703 Sanherib valtasi Babylonian, ja asetti varakuninkaaksi Assyrian hovissa kasvatetun babylonialaisen, ja uuden kapinan jälkeen vuonna 700 vanhimman poikansa Assur-nadin-shumin. Vuonna 694 eaa. elamilaiset vangitsivat babylonialaisten avulla Assur-nadin-sumin ja Babylonin kuninkaaksi tuli Elamin edustaja. Tämän jälkeen Sanherib soti viisi vuotta raivokkaasti Babyloniaa vastaan.


title: Uus-Assyria

text:
Sanherib lähetti suuren sotajoukon kohti Babylonia voittaen babylonialaiset Khalulessa. Babylonia piiritettiin 15 kuukautta kunnes Babylon lopulta antautui. Jatkuvasta Baylonian kapinoinnista vihastunut Assyrian kuningas Sanherib hävitti Babylonin 689 eaa. maan tasalle temppeleineen ja päästi Eufratin vedet pyyhkimään Babylonin yli. Teko aiheutti assyrialaisvihaa Babyloniassa ja riitaa Assyrian hovissa.
Sanherib hoiti menestyksellä kapinat Zagrosvuorilla, Foinikiassa ja Palestiinassa. Sanheribin murhasivat kaksi hänen poikaansa tai toisen tiedon mukaan toinen poika Arda-Mulishi, joka halusi itse vallan käsiinsä. Vallanperimyssodan voitti Assarhaddon, hallitsijaksi mitä soveliain, mutta sairaalloinen ja ahdistunut mies, jota Sanheribin lujatahtoinen vaimo suosi.


title: Uus-Assyria

text: Assarhaddon hallitsi 680–669. Hän rakennutti Babylonin temppelin uudelleen, koska hänet oli nostanut valtaan babylonialaisille myötämielinen ryhmittymä, ja piti yllä sovintoa meedilaisia kohtaan, koska Assyriaa uhkaisivat pohjoisesta etenevät skyytit. Isän kuolema painoi Assarhaddonin mieltä ja sairastelu ajoi häntä yhä enemmän ennustajien ja lääkärien autettavaksi. Assarhaddon pyrki hyökkäämään Egyptiä vastaan sillä se juonitteli häntä vastaan Foinikian kaupungeissa, joiden talous riippui Egyptistä. Sidonin tuhoamisen jälkeen vuonna 671 eaa. Assarhaddon valloitti Egyptin, joka oli hajanainen ja jota hallitsevat nubialaiset olivat kansan epäsuosiossa. Egyptin Taharkan joukot voitettiin, ja Ala-Egypti liitettiin Assyriaan pieninä Assyrian alaisina kuningaskuntina. Assarhaddon kuoli 669 eaa. sairauteensa Egyptissä toisella sotaretkellä tähän vihollismaahansa.


title: Uus-Assyria

text: Assurbanipal (hallitsi 668 eaa.–630 eaa.) oli oppinut ja kurinalainen mies, joka tunsi akkadilaista ja sumerilaista kirjallisuutta. Silti hänet kuvataan kreikkalaisissa lähteissä kuvataan elostelevaksi despootiksi. Assurbanipal oleskeli enimmäkseen pääkaupungissaan Ninivessä, ja sotaretkiä johtivat kenraalit.


title: Uus-Assyria

text: Assurbanipal torjui vihollisten hyökkäyksiä ja laajensi Assyrian muun muassa Ylä-Egyptiin ajaen nubialaiset pois sieltä. Egyptissä Assyria taisteli Assurbanipalin aikana kaksi kertaa etiopialaista faaraota vastaan. Assyrian armeija ryösti 663 kapinallisten puolella olleen Theban. 652 eaa. Babylonian kuningas Assurbanipalin veli Shamasshumukin nousi kapinaan Assyriaa vastaan, ja julisti Babylonian itsenäiseksi. Hänen tukenaan olevassa liitossa oli babylonialaisia, elamilaisia, arabeja, Merimaan aramealaisia, syyrialaisia, egyptiläisiä ja Zagros-vuoriston asukkaita.


title: Uus-Assyria

text: Assurbanipal ei saanut Babyloniaa taivuteltua takaisin valtikkansa alle ja Babylon oli saanut aremealaisten, elamilaisten ja kaldealaisten tuen. Samaan aikaan Egypti irtosi Assyriasta ja arabien ryöstöretket Palestiinaan kiihtyivät.


title: Uus-Assyria

text: Assurbanipal lähetti sotajoukkonsa Babyloniaa vastaan. Babylonian vastarinta alkoi murtua hitaasti vuoteen 650 eaa. mennessä. Babylonia ja monia muita kaupunkeja piiritettiin pitkään. Babylon antautui 648 eaa., Elam voitettiin 646 eaa. ja myös arabit voitettiin. Erityisesti elamilaisia rangaistiin, joiden pääkaupungin Susan Assyrian armeija ryösti perusteellisesti, sekä myös naapurikaupungin ja ympäröivän maaseudun.


title: Uus-Assyria

text: Lyydia ja Urartu alistuivat Assyrian suojelukseen kimmerialaisia vastaan. Assurbanipal saattoi olla tyytyväinen. Assurbanipal tunnetaan suuresta kirjastostaan, jossa oli 5000 savitaulua. Harva pystyi sitä lukemaan, sillä aramea oli yleiskielenä. Hallitsijan loppuvuosina on nähtävissä merkkejä siitä, että ajan heiluri oli kääntymässä Assyrialle epäedulliseen suuntaan. Valtakunta koostui monista kansoista, joista assurin palvojat olivat vain pieni vähemmistö.


title: Uus-Assyria

text: Assurbanipalin valtakauden lopulla Assyria alkoi heiketä vihollisten paineessa. Egypti vapautui Assyrian vallan alta kuningas Psammetikos I:n johdolla. Juudan kuningaskunta otti itselleen osan entisestä Israelista, joka oli Assyrian vallan alla. Meedialaiset ja skyytit hyökkäsivät Assyriaa vastaan.


title: Uus-Assyria

text: Assyriassa keskenään eri mieltä olevat oppositioryhmät vastustivat häntä. Kenraali Sinshumlishirin oppositio kaappasi vallan, ja Assurbanipal joutui sisäiseen maanpakoon Harraniin.


title: Uus-Assyria

text: Kapinakenraali nosti kuninkaaksi Assurbanipalin pojan AssurretililnaninNaljän vuoden päästä kenraali koetti kaapata vallan, mutta Assurbanipalin toinen poika Sinsharishkun aloitti sodan. Maa ajautui kaaokseen, ja vuoden 630 eaa. tienoilla Assyrian valta heikkeni. Kaldean eli Merimaan Nabopolassar kaappasi Babyloniassa vallan. Assyrian Sin-Shar-Ishkun voitti lopulta kaksi kilpailijaansa ja hyökkäsi Babyloniaan, muttei onnistunutkaan valloittamaan tätä. Ei tiedetä, oliko Sinsharishkun Assurretililnanin toinen nimi.


title: Uus-Assyria

text: Skyytit hyökkäsivät 626 eaa. edeten Levanttiin asti, minkä Raamattu ja Herodotos mainitsevat. Samoihin aikoihin Babylonian varakuningas Kandalanu, ehkä sama kuin Assurbanipal kuoli.


title: Uus-Assyria

text: Päinvastoin, babylonialaiset olivat tulossa Assyrian kimppuun. Yhteen hitsautuvat kimmerialaiset ja meedialaiset aloittivat oman valloitusretkensä vanhaa vihollistaan Assyriaa vastaan. 616 eaa. Shinsharishkun ajoi Meedian joukot Niniven ympäriltä pois skyyttien avulla.


title: Uus-Assyria

text: 615 eaa. Meedian Kyaksares valloitti Arraphan (Kirkuk). Babylonia ja Meedia sopivat Assyrian valloittamisesta ja jakamisesta. Egypti oli solminut liiton Assyrian kanssa, ja lähetti oman armeijansa Israelin ja Syyrian kautta Assyriaan suojelemaan Assuria Babylonian Nabopolassaria vastaan. Mutta meedialaiset valtasivat 614 Assurin, joka hävitettiin maan tasalle. 613 Assyrian armeija voitti Babylonian armeijan Keski-Eufratin varrelle Anan lähellä.


title: Uus-Assyria

text: Keväällä 612 Babylonian Nabopolassarin ja Meedian Kyaksareen yhtyneet armeijat lähtivät kohti Niniveä. Kaksi hyökkäystä torjuttiin. Piirittäjät katkaisivat kaupungin vesijohdot ja kaupunki antautui nopeasti heinäkuussa.


title: Uus-Assyria

text: Voittajat hävittivät Niniven perusteellisesti. Sekä babylonialaiset että meedialaiset kostivat Assyrialle kärsimänsä vääryydet. Assyrian armeijan rippeet pakenivat Urartuun. Lännessä Harranissa oli vielä Assyrian armeijaa, jonka komentaja julistautui kuninkaaksi ja puolustautui meedialaisia vastaan, mutta voitettiin 610 tai 609. Egyptin lähettämä apuarmeija saapui paikalla liian myöhään. Profeetta Naahum kertoo Raamatussa tästä Assyrian tuhosta.


title: Japanin Grand Prix 2003

text: Japanin Grand Prix 2003 oli Formula 1 -sarjan historian 713. kilpailu ja kauden 2003 päätösosakilpailu, joka ajettiin Suzukan moottoiradalla 12. lokakuuta. Kilpailu ajettiin puolipilvisellä ja kuivalla säällä. Kilpailun voitti Ferrarin brasilialaiskuljettaja Rubens Barrichello. McLarenin Kimi Räikkönen oli toinen ja hänen tallikaverinsa David Coulthard kolmas.


title: Japanin Grand Prix 2003

text: Ferrarin Michael Schumacher varmisti uransa kuudennen kuljettajien mestaruuden sijoittumalla kilpailussa kahdeksanneksi. Schumacher ohitti mestaruuksien lukumäärässä argentiinalaisen Juan Manuel Fangion, joka saavutti urallaan 5 kuljettajien MM-titteliä.


title: Japanin Grand Prix 2003

text: Kauden viimeiseen osakilpailuun lähdettiin kuljettajien MM-pisteissä siitä tilanteesta, että Ferrari -kuljettaja Michael Schumacherille riittäisi yksi piste kuljettajien MM-sarjan voittamiseen. Schumacher oli kerännyt ennen Japanin osakilpailua yhteensä 92 pistettä. Schumacherin ainoa matemaattisesti mahdollinen vastustaja oli Williamsia edustaneen Juan Pablo Montoyan pudottua pois suomalainen Kimi Räikkönen, jolla pisteitä oli ennen kilpailua 83. Tämä tarkoitti käytännössä sitä, että Räikkösen olisi pitänyt voittaa kilpailu ja Schumaherin jäädä pisteittä. Valmistajien MM-sarjassa tilanne oli Ferrarille eduksi, mutta Williamsilla ja McLarenilla oli vielä matemaattiset mahdollisuudet mestaruuteen. Mestaruuksien ratkeaminen päätöskilpailussa oli kaiken kaikkiaan 23. kerta F1-sarjan historiassa. Edellisen kerran näin kävi kaudella , jolloin Mika Häkkinen voitti mestaruuden.


title: Japanin Grand Prix 2003

text: Ennen kilpailuviikonloppua BAR -tallin kanadalaiskuljettaja Jacques Villeneuve ilmoitti, että hän ei halua ajaa kilpailussa, joten Villeneuven korvasi myös ensikaudeksi BAR:n kanssa sopimuksen saanut japanilaiskuljettaja Takuma Satō.


title: Japanin Grand Prix 2003

text: Japanin osakilpailun aikana F1-komissio päätti, että ensi kaudesta alkaen perjantain alustava aika-ajo, jossa ratkeaa lauantain aika-ajon ajojärjestys, jää pois ohjelmasta. Muun muassa Minardin tallipäällikkö Paul Stoddart kritisoi ratkaisua.


title: Japanin Grand Prix 2003

text: Minardin kuljettaja Jos Verstappen ilmoitti olevansa tyytyväinen päättäessään touhunsa Minardilla kauden lopuksi. Verstappen kuitenkin kiirehti pian oikomaan lausuntojaan, joiden mukaan hän olisi ollut tyytymätön Minardiin. Hän keroi verkkosivuillaan olevansa kiitollinen Minardin työntekijöille ja tallipäällikkö Stoddartille.


title: Japanin Grand Prix 2003

text: Japanin Grand Prix 2003 käynnistyi 10. lokakuuta perjantain 1. harjoituksilla. Nopeimman ajan teki 15 kierrosta ajanut Renaultia edustanut italialainen Jarno Trulli. Toiseksi nopeimmaksi ylsi Ferrarin Michael Schumacher jäätyään Trullista 0,280 sekuntia ja kolmanneksi sijoittui McLarenin David Coulthard 0,292 erolla kärkeen. Jenson Buttonilla ja Cristiano da Mattalla oli lisäksi ongelmia moottoreidensa kanssa harjoituksissa.


title: Japanin Grand Prix 2003

text: Lähteet:


title: Japanin Grand Prix 2003

text: Perjantain lisäharjoitusjaksolle saivat osallistua kaikki testirajoitussopimuksen solmineet tallit eli Renault, Jordan, Jaguar ja Minardi. Lisäharjoitusten kärkiajan teki Renaultia ajanut Allan McNish. Toisen ja kolmannen sijan valtasivat niin ikään Renault-kuljettajat järjestyksessä Fernando Alonso-Jarno Trulli. Testikuljettajina radalla nähtiin Jordania ajanut Satoshi Motoyama ja Minardia ajanut Gianmaria Bruni.


title: Japanin Grand Prix 2003

text: * Kuljettaja on tallin testikuljettaja.


title: Japanin Grand Prix 2003

text: Lauantaina 11. lokakuuta päästiin ajamaan 2. varsinaiset harjoitukset kuivalla radalla. Kimi Räikkönen menetti autonsa hallinnan radan ensimmäisessä mutkassa, liukui radalta ja osui seinään. Räikkönen ei loukaantunut, mutta auton keula kärsi vahinkoa niin paljon, että Räikkönen ei päässyt enää radalle harjoituksessa. Harjoituksien nopein oli Williamsin Ralf Schumacher 0,058 sekunnin erolla veljeensä Michaeliin.


title: Japanin Grand Prix 2003

text: Lähde:


title: Shake It Up Şekerim

text: Shake It Up Şekerim on turkkilaisen laulajan Kenan Doğulun kappale, joka oli Turkin edustuskappale Helsingissä järjestetyssä Eurovision laulukilpailussa. Kappale sijoittui 4. sijalle ja se sai yhteensä 163 pistettä.


title: Made in Europe

text: Made in Europe on Deep Purplen livealbumi, joka on nauhoitettu MK III-kokoonpanon viimeisellä euroopankiertueella keväällä 1975. Samoilta keikoilta on julkaistu myös albumit "MK III The Final Concerts" ja "Live in Paris 1975".


title: Made in Europe

text: A-puoli


title: Made in Europe

text: B-puoli


title: Joel Naaralainen

text: Joel Fridolf Naaralainen (aik. Naarajärvi, 13. joulukuuta 1867 Kuhmoinen – 30. joulukuuta 1915 Korpilahti) oli maanviljelijä ja yksi Suomen ensimmäisistä kansanedustajista. Naaralainen toimi eduskunnassa SDP:n ryhmässä vuosina 1907–1908. Hänet valittiin kansanedustajaksi Pohjois-Hämeestä, nykyisestä Keski-Suomesta.


title: Joel Naaralainen

text: Maanviljelijöiden Elias ja Hedvig Elisabet Eliassonin poika Joel kävi kansa- ja maanviljelyskoulun. Hän työskenteli maa- ja tukkitöissä sekä vaivaistalon hoitajana Pohjois-Hämeessä ja Pohjanmaalla. Oman tilan pidon Naaralainen aloitti vuokraviljelijänä Laukaassa, kunnes sai oman tilan Längelmäeltä ja sittemmin Korpilahdelta. Viljelijänä hän toimi kuolemaansa saakka.


title: Joel Naaralainen

text: Kansanedustajaksi Naaralainen valittiin ensimmäisissä eduskuntavaaleissa. Hän ei uusinut paikkaansa seuraavissa vaaleissa. Naaralaisen puoliso oli Amalia Koittila, jonka kanssa hän avioitui 1894.


title: Assuruballit II

text: Assuruballit II (Ashur-uballit II, Aššur-uballit II) oli Assyrian viimeinen kuningas 612-609 eaa. Hän oli sotilasylimystön jäsen, joka saattoi olla toiseksi viimeisen kuninkaan Sinsharishkunin veli.


title: Assuruballit II

text:
Assur-uballit II pakeni Ninivestä meedialaisten hyökätessä sinne.
Hän pystyi puolustamaan Syyrian Harranissa kaupunkia meedialaisia vastaan Egyptin suuren armeijan turvin. Egyptiläiset lähtivät kotimaahansa 610 eaa. ja silloin babylonialaiset ja meedialaiset hyökkäsivät Harraniin ryöstäen sen. Assyria kutsui Egyptiltä apua, Juudan kuningas Joosia liittoutui Babylonian kanssa estääkseen egyptiläisten saapumisen maahan. Faarao Neko II:n joukot voittivat kuitenkin Juudan joukot Megiddossa ja Joosia kuoli taistelussa.
Nekon joukot jatkoivat etenemistään ja liittyivät Assur-Uballitin joukkoihin. Egyptiläiset kuitenkin saarrettiin Harraniin ja lyötiin taistelussa. Assur-Uballit II lienee kuollut Harranin saarrossa 609 eaa.


title: Sjögren–Larssonin oireyhtymä

text: Sjögren–Larssonin oireyhtymä (myös Abt–Larsson–Sjögrenin oireyhtymä, Larssonin oireyhtymä ja Rudin oireyhtymä) on etenkin Pohjoismaissa esiintyvä 17. kromosomin vaurioitumisen kautta peittyvästi periytyvä sairaus. Taudin esiintymistiheys on suurimmillaan Pohjois-Ruotsissa. Västerbottenin läänissä taudin esiintymistiheys on kokoluokaltaan 8,5/100 000, muualla se on vielä harvinaisempi – 1/100 000. Sjögren–Larssonin oireyhtymä on nimetty Karl Sjögrenin ja Tage Larssonin mukaan, jotka kuvasivat taudin ensimmäisen kerran vuonna 1956. Oireyhtymää ei pidä sekoittaa Sjögrenin oireyhtymään, joka on nimetty Henrik Sjögrenin mukaan.


title: Sjögren–Larssonin oireyhtymä

text: Oireyhtymä uskotaan johtuvan yli 600 vuotta sitten Pohjois-Ruotsissa yleistyneestä geenimutaatiosta (FALDH-geeni). Vaikka oireyhtymä on yleisintä Pohjois-Ruotsissa, on sairautta havaittu ympäri maailmaa, eikä sairastuneilla ole ruotsalaispohjoismaisia etnisiä perintötekijöitä.


title: Sjögren–Larssonin oireyhtymä

text: Oireyhtymän peruspiirteitä ovat iktyoosi eli suomumainen iho, synnynnäiset mustelmat, keratoosin ylikasautuminen, käsien sekä jalkojen jäykkähalvaus ja kehitysvammaisuus. Myös epileptiset kohtaukset ja silmien verkkokalvorappeumat ovat tavanomaisia oireita. Sairastuneet ovat useimmiten pienikokoisia. Oireyhtymästä kärsivillä henkinen sekä motorinen kehitys ovat alusta alkaen viivästyneitä.


title: Bruno Giacomelli

text: Bruno Giacomelli (s. 10. lokakuuta 1952 Poncarale, Italia) on entinen italialainen kilpa-autoilija.


title: Bruno Giacomelli

text: Hän voitti kilpailu-urallaan Britannian Formula 3 -sarjan mestaruuden vuonna 1976 ja Formula 2 -sarjan mestaruuden vuonna 1978. Formula ykkösissä Giacomelli debytoi vuonna 1977. F1-urallaan hän saavutti yhden palkintosijan Las Vegasin GP:ssä 1981 ja paalupaikan Itä-Yhdysvaltain GP:ssä 1980 sekä 14 MM-pistettä. Giacomelli saavutti kuusi pistesijaa ensimmäisen Argentiinan GP:ssä 1980 ajamalla viidenneksi.


title: Bruno Giacomelli

text: Giacomelli aloitti F1-uransa McLaren-tallissa kaudella 1977, jolloin hän ajoi vain yhden kilpailun. Seuraavalla kaudella McLaren antoi hänellä mahdollisuuden ajaa viidessä kilpailussa, mutta niissä ei suurta menestystä tullut.


title: Bruno Giacomelli

text: Kaudella 1980 Giacomelli ajoi uransa ainoaksi jääneen paalupaikan Yhdysvalloissa, mutta itse kilpailussa hän joutui keskeyttämään. Kauden muita kohokohtia olivat pistesijat kahdesta kilpailusta. Seuraavalla kaudella Giacomelli ajoi uransa ainoan palkintosijan sijoittumalla kolmanneksi Las Vegasin GP:ssa.


title: Bruno Giacomelli

text: Giacomelli palasi takaisin Formuloihin vuonna 1989, jolloin hän toimi Leyton Housen testikuljettaja. Seuraavalla kaudella hän sai kuljettajan paikan Life-tallista, mutta sen kalusto osoittautui heikoksi ja Giacomelli karsiutui kaikista osallistumistaan kilpailuista.


title: Bruno Giacomelli

text: Giacomelli siirtyi Formuloista CART-sarjaan kausiksi 1984 ja 1985. Hänen parhaaksi sijoitukseksi jäi viides sija viimeiseltä kaudelta. CART-uran jälkeen hän siirtyi takaisin Formula ykkösiin.


title: Mainingin koulu

text: Mainingin koulu on yhtenäinen peruskoulu Espoon Kivenlahdessa. Maininki on musiikki- ja tanssipainotteinen ja koulua ovat käyneet muun muassa Teemu Selänne, Juha Ylönen muusikko-säveltäjä Kerkko Koskinen, Lenni-Kalle Taipale sekä High School Musical on Stagessa näytelleet Larissa Qvintus ja Jukka Nylund.


title: Mainingin koulu

text: Mainingin koulu on perustettu 1974, jolloin koulussa oli yli tuhat oppilasta. Nykyisin koulun oppilasmäärä on noin 520, joista vieraskielisiä on 34,2 %. Mainingin koulu oli ensimmäisiä peruskouluksi rakennettuja kouluja Suomessa.


title: Mainingin koulu

text: Mainingin koulussa on luokat 1–9, ja koulun vieressä on päiväkoti. Musiikkipainotus on luokilla 3-9 ja tanssipainotus luokilla 7-9. Koulun rehtorina toimi pitkään Martti Repo, myöhemmin Erkki Asplund joka jäi eläkkeelle vuonna 2008. Rehtorina toiminut Rolf Malmelin jäi myös eläkkeelle vuonna 2017. Nykyisin rehtorina toimii Eero Kling.


title: Mainingin koulu

text: Koulussa järjestetään vuosittain kolme konserttia, Severin Säpinät, Joulukonsertti ja Kevätkonsertti. Näiden lisäksi on myös vuosittain kuutosluokkalaisten musikaali ja 9 musiikki- ja tanssipainotuksen show.


title: Mainingin koulu

text: Koulua peruskorjataan 2013-2015 ja tänä aikana alaluokat sijaitsevat vanhassa Mårtensbron koulussa ja yläluokat Saunalahden koulussa. Uusi peruskorjattu Mainingin koulu on tarkoitus ottaa käyttöön lukuvuoden 2015 alusta.


title: Kapverdenkiitäjä

text: Kapverdenkiitäjä ("Apus alexandri") on pieni tervakiitäjien sukuun kuuluva kiitäjä. Lajin nimesi Ernst Hartert 1901 englantilaisen lintutieteilijän Boyd Alexanderin kunniaksi.


title: Kapverdenkiitäjä

text: Linnun pituus on noin 13 cm ja siipien kärkiväli 34–35 cm, eli se on huomattavasti tervapääskyä pienempi. Höyhenpuku on tumman harmaanruskea, ainoastaan kurkussa on vaalea laikku. Pyrstönkärjen lovi on matala. Sukupuolet ovat samanvärisiä. Ekologisesti laji vastaa Kanariansaarilla elävää madeirankiitäjää ("Apus unicolor").


title: Kapverdenkiitäjä

text: Nimensä mukaisesti laji elää vain Kap Verden saarilla Afrikan länsirannikolla. Siellä se pesii vain seuraavilla saarilla: Santiago, Fogo, Brava, Santo Antão ja São Nicolau. Laji on paikallisesti yleinen ja sen kanta on elinvoimainen.


title: Kapverdenkiitäjä

text: Trooppiset valtamerisaaret, rannalta vuoristoon jopa 2,8 kilometrin korkeuteen. Parveilevat ja saalistavat mielellään mäntyjen, sypressien ja eukalyptusten latvustojen ympärillä.


title: Kapverdenkiitäjä

text: Pesä rakennetaan kallionhalkeamaan tai -koloon ja se voi sijaita 1600 metrin korkeudessa. Voi pesiä myös talojen kattorakennelmiin. 2-munaisia pesyeitä on tavallisesti 2 maaliskuulta alkaen.


title: Kapverdenkiitäjä

text: Ilmameren hyönteisplankton.


title: Tell Leilan

text: Tell Leilan oli muinainen Sekhnan kaupunki Khabur-joen altaassa Syyriassa. Vanhan-Assyrian ajan valloittajakuningas Shamshi-Adad I 1813-1781 eaa. teki siitä pääkaupunkinsa. Paikka sijaitsi Jarran-jokihaaran varrella. Täällä ilmastonmuutokset vaikuttivat sivilisaation syntyyn ja nousuun. Paikka perustettiin joskus 5000 eaa. Noin 2900 eaa alueella oli pieniä viljelyskyliä, ja 2600 eaa kylän asukasluku kuusinkertaistui äkkiä ja siitä tuli säännöllisesti suunniteltu keskus. Noin 2300 eaa kaupunki oli yksi Haburin tasangon suurimmista ja alaltaan 100 ha. Näihin aikoihin akkadilaiset valtasivat kaupungin raa'asti hyökkäämällä läheisestä tell brakin linnoituksesta. Akkadilaiset tuhosivat lähiseudun kylät ja panivat virkamiehet valvomaan vuiljelyä, ja linnoittivat kaupungin.


title: Tell Leilan

text: Tell leilan hylättiin 2200 eaa jopa maan madot tappaneen kuivuuden takia. Kuivuus liittyi Pohjois-Atlantin termohaliinikierron hidastumiseen, joka johtui ehkä suuresta tulivuorenpurkeuksesta. Kuivuus muutti pellot tomuksi.


title: Tell Leilan

text: Nimi "Šubat-Enlil" tarkoittaa Enlil-jumalan asuntoa. Shamshi-Adadin aikoina kaupungin ala oli ainakin 90 ha ja asukkaita ehkä jopa 20000. Kaupunki menetti mahtinsa, kun Babylonian kuningas Samsu-Iluna ryösti sen 1726. Siitä tuli myöhemmin Mitannin hurrilainen provinssin pääkaupunki.


title: Paranvoi

text: Paranvoi ("Fuligo septica") on lahopuilla ja kannoilla elävä limasieni. Se muodostaa laajoja limakoita eli plasmodioita, jotka ovat väriltään kirkkaankeltaisia tai valkeita. Kypsyessään paranvoi muuttuu vaihtelevan muotoisiksi ja värisiksi itiöemiksi.


title: Paranvoi

text: Lajin suomenkielinen nimi tulee para-nimisestä uskomusolennosta, jonka ajateltiin pudotelleen metsään varastamaansa voita.


title: All the Lost Souls

text: All the Lost Souls on James Bluntin toinen studioalbumi, joka julkaistiin 17. syyskuuta 2007 Euroopassa ja 18. syyskuuta Yhdysvalloissa. Monia albumin kappaleita, kuten ”1973” ja ”Annie”, soitettiin jo vuoden 2006 kiertueilla. Blunt esitti kappaleen ”Same Mistake” esiintyessään Live Earth -konsertissa vuonna 2007.


title: All the Lost Souls

text: Levyn kansikuvana on satoja James Bluntin valokuvia lapsuudesta nykypäiviin. Ne muodostavat kollaasina kuvan hänestä itsestään. Kannen suunnittelija vitsaili, että Blunt ”pyysi ettei kannessa käytettäisi hänen kasvojaan – joten me laitoimme ne siihen tuhat kertaa”. "The Sun" -lehdessä albumin kansi mainittiin ”parhaana vuosiin”.


title: All the Lost Souls

text: Albumi ylsi Suomen virallisen listan sijalle 10.


title: Jessica DiCicco

text: Jessica DiCicco (s. 10. kesäkuuta 1980, Los Angeles, Kalifornia, Yhdysvallat) on yhdysvaltalainen lapsinäyttelijä ja nykyinen ääninäyttelijä. Hän sai vuonna 1998 Young Artist -palkintoehdokkuuden näytelmäroolistaan ja Daytime Emmy -ehdokkuuden ääniroolistaan animaatiosarjassa "Keisarin uusi koulu".


title: Jessica DiCicco

text: DiCicco syntyi Los Angelesissa ja kasvoi New Yorkissa, jossa hän innostui näyttelemisestä. Hänen isänsä Bobby DiCicco oli myös suosittu näyttelijä 1970-luvun lopulla ja 1980-luvun alussa. Jessica DiCiccon näyttelijän ura alkoi sattumalta jo hyvin nuorena, kun näyttelijä Marlo Thomas valitsi hänet New Yorkin ala-asteen tuhansista lapsista esiintymään ABC-spesiaaliin "Free to Be a Family". Tämän myötä hänen näyttelijän uransa sai alkunsa, ja vuonna 1990 DiCicco teki ensimmäisen elokuvaroolinsa "Kummisedän osassa III". Hän ei kuitenkaan esiintynyt kuin muutamassa elokuvissa, minkä jälkeen hän siirtyi ääninäyttelijäksi vuonna 2000.


title: Jessica DiCicco

text: Vuonna 2000 ääninäyttelijäksi siirtynyt DiCicco aloitti uransa tehden aluksi äänirooleja videopeleihin, kuten "" ja "Extreme Skate Adventure". Vuodesta 2004 lähtien hän tehnyt äänirooleja animaatioihin, kuten "Bratz", "Paljon melua Maggiesta", "Loonatics Unleashed" ja "Keisarin uusi koulu". Näiden lisäksi DiCicco on tehnyt mainosjuontoja televisioon ja radioon vuodesta 1997 lähtien.


title: Havana Black

text: Havana Black on suomalainen hard rock -yhtye, joka aloitti toimintansa vuonna 1985. Se oli ensimmäinen suomalaisyhtye, joka sijoittui Billboardin radiosoittolistalle. Kappale ”Lone Wolf” nousi Billboardin Mainstream Rock Tracks -listalla parhaimmillaan neljänneksi. Yhtyeen alkuperäinen nimi on Havana Blacks, jolla nimellä julkaistiin kaksi ensimmäistä albumia. Yhdysvaltain markkinoille yhtyeen nimi muutettiin Havana Black -muotoon.


title: Kernu

text: Kernu () on entinen kunta ja nykyinen kylä Harjumaan maakunnassa, Virossa. Kernu liitettiin osaksi uutta Sauen kuntaa vuoden 2017 lokakuussa, jolloin Kernusta tuli Sauen kunnan kylä.


title: Kernu

text: Kernun asukasluku oli vuonna 2014 2 351, pinta-ala 174,70 neliökilometriä ja asukastiheys 13,5 asukasta neliökilometrillä. Kernussa oli 17 kylää. Kernussa oli kaksi koulua, yksi Kernun kylässä ja yksi Ruilan kylässä.


title: Kernu

text: Vuonna 2011 Kernun kunnassa oli 2 404 asukasta, joista 2 112 (87,9 %) oli virolaisia, 216 (9,0 %) venäläisiä ja 60 (2,5 %) muita kansallisuuksia.


title: Mk III: The Final Concerts

text: Mk III: The Final Concerts on kooste Deep Purplen kolmoskokoonpanon viimeisistä keikoista keväältä 1975. Ritchie Blackmore erosi yhtyeestä Pariisin keikan (7. huhtikuuta 1975) jälkeen.


title: Mk III: The Final Concerts

text: CD 1:n kappaleet 1–2 sekä CD 2:n kappaleet 1, 3 ja 4 nauhoitettu Grazissa, Itävallassa 3. huhtikuuta 1975. Loput kappaleet äänitettiin Pariisissa, Ranskassa 7. huhtikuuta 1975.


title: Live in Paris 1975

text: Live in Paris 1975 sisältää Deep Purplen kolmoskokoonpanon viimeisen keikan. Areenana toimi Palais des Sports Pariisissa Ranskassa 7. huhtikuuta 1975. Ritchie Blackmore erosi yhtyeestä keikan jälkeen.


title: Live in Paris 1975

text: "CD 1:""CD 2:"


title: Last Concert in Japan

text: Last Concert in Japan on julkaistu Deep Purplen livealbumi Tokion Budokanin konsertista joulukuulta 1975. Konsertti on myöhemmin julkaistu kokonaisena nimellä "This Time Around – Live in Tokyo". Albumi on omistettu kitaristi Tommy Bolinin muistolle.


title: Last Concert in Japan

text: Albumin kannessa luetellaan myös kappaleet "Woman From Tokyo" ja "Soldier Of Fortune", mutta ne ovat vain pieninä osina muiden kappaleiden yhteydessä eivätkä ne siis ole varsinaisesti kokonaan levyllä. "Wild Dogs" on Tommy Bolinin sooloalbumilta "Teaser".


title: Volkswagen Golf V

text: Volkswagen Golf V (Typ 1K) on Volkswagenin Golf-mallin viides sukupolvi, jota valmistettiin vuosina 2003–2008, farmaria vuoteen 2009. Pohjois-Amerikassa auto tuli markkinoille vuonna 2006 ensimmäisen sukupolven tavoin Volkswagen Rabbit -nimisenä. Golfin sedan-korinen rinnakkaismalli oli nimeltään Jetta.